Юзма-юз 6653 04.04.2019 08:38:09\nХалқаро миграция ташкилотининг 2018 йил бўйича берган маълумотига кўра, ҳозирда дунёда муҳожирлар сони 244 миллион нафардан ортади. Бу эса дунё аҳолисининг 3,3 фоизи демакдир. Уларнинг асосий қисми меҳнат муҳожирлари бўлиб, кўп ҳолларда юқори маош олиш ва шу билан ижтимоий аҳволини яхшилаш мақсадида иқтисодий жиҳатдан ривожланган давлатларга бориб жойлашишади. Асосий миграция ички, яъни мамлакат ичида ҳудуддан-ҳудудга кўчиш сабабидан юзага келсада, ҳозирга келиб турли ташқи омиллар таъсирида ташқи миграция ҳам жадал суръатларда ўсиб бормоқда. Шуни айтиб ўтиш ўринлики, 2018 йилда муҳожирларнинг бир давлатдан бошқа давлатга кўчиш суръати олдинги йилларга нисбатан рекорд даражада ўсган ва бу кўрсаткич янада илдамлашда давом этмоқда. Бундай ўсиш даражаси Ўзбекистонга ҳам тааллуқлидир. Боз устига йил якунида юртимизда меҳнат миграцияси хизматининг хусусий секторга берилиши ушбу соҳа ривожида катта қадам бўлди. Юртдошларимизни қизиқтирган айрим саволларга Human хусусий бандлик агентлиги раҳбари Шоҳнур Файзуллаев жавоб берди.\n— Шоҳнур ака, айтинг-чи, нима учун одамларнинг ташқи меҳнат миграцияси хизматини тақдим этадиган агентликларга ишончи паст?\n— Биласизми, миграция жараёни узоқ ўтмишдан мавжуд. Одамлар яхши шароит ёки имкониятга эга бўлиш илинжида доимий равишда кўчиб юради ва бу жараён ҳозир ҳам, келгусида ҳам давом этаверади. Ўз навбатида, миграцияни тартибга солиш мумкин, лекин уни тўхтатиб бўлмайди. Шу нуқтаи назардан Ўзбекистон фуқаролари ҳам миграция фаолиятига анчадан буён қизиқиб келган. Тўғри, бу борада аҳолида қандайдир шубҳа-гумонлар бор. Бунинг сабаби тан олишимиз керакки, мамлакатимизда мазкур йўналишда йиллар давомида йиғилиб қолган камчиликларга бориб тақалади. Янаям аниқроқ айтсак, ижтимоий тармоқларда, кўча-кўйда, давраларда ва ҳоказоларда эшитамиз, ўқиб қоламиз: қайсидир фуқаро ёки фирма миграция хизматини фалон пулга, керак бўлса фалон минг АҚШ долларига таклиф этади. Қоп-қоп ваъдаларни беради. Бироқ охир-оқибатда ўша ташкилот ёки шахс фирибгар экани ойдинлашади. Унга ишонганлар эса қанчадан-қанча маблағини ва вақтини йўқотади. Хуллас, куйиб қолади. Бундай ҳолат табиийки, ҳар қандай кишида миграция хизмати ташкилотларига, ҳатто, давлат секторига нисбатан ишончсизликни янада оширади.\nШуни инобатга олсак, айни пайтда хусусий агентликлар олдида нақадар оғир ва масъулиятли вазифа тураётганини англаш қийин эмас. Вазиятнинг ўзиёқ буни эслатиб, кўрсатиб турибди. Шунинг учун ижтимоий тармоқларда, сайтимиз, электрон почтамизга жуда кўп саволлар келди. Бевосита агентлигимизга ташриф буюрган одамларнинг ўзида ҳам савол оз бўлмади. Танқидлар ҳам эшитдик. Бир томондан, инсонларнинг, умуман мурожаатчиларнинг бизга бефарқ эмаслиги кишини хурсанд этса, иккинчи тарафдан уларнинг шу даражагача “куйиб” қолгани хафа қилади. Шундай экан, олдимизда турган асосий масала одамларнинг фикрини ўзгартириш, бизга бўлган ишончини қайтаришдан иборат. Инсон ўзига кўрсатилаётган хизматдан у қандай соҳа бўлишидан қатъи назар, рози ва миннатдор бўлсагина ишонч тушунчаси мустаҳкамланади. Бунга эришиш учун эса биз одамларга тезкор, сифатли ва энг муҳими, кафолатланган хизмат кўрсатишимиз шарт. Шу боис, меҳнат миграциясига ўта жиддий, масъулият билан қараш талаб этилади.\nБугунги кунда давлатимиз ушбу масалада хусусий секторга кенг йўл очиб берди. Бундай ҳолат ҳали тарихда кузатилмаган. Ҳатто МДҲнинг айрим давлатларида ҳам бундай хизмат тури мавжуд эмас. Энди бу хизмат тури билан ким шуғулланиши мумкин? Албатта, фаолиятини қонуний амалга ошираман деган, иши давомида йўл қўйиши мумкин бўлган хатоси учун қонун олдида жавоб беришга тайёр, шунинг масъулияти ва жавобгарлигини тўла ҳис этадиган тадбиркоргина машғул бўла олади.\nТаъкидлаш жоизки, хусусий бандлик агентлигини ташкил этиш ортиқча қийинчилик туғдирмайди. Мулкчилик шакли ҳам аҳамиятсиз. Бандлик ва меҳнат муносабатлари вазирлигига ҳужжатлар тақдим этилганда (онлайн тарзда) у бир-икки кунда хусусий бандлик агентлиги сифатида давлат рўйхатидан ўтказилади. Аммо хусусий бандлик агентлиги ташкил этилди дегани, одамларни хорижга ишга жойлаштиришга рухсат берилишини англатмайди. Тўғри, иш масаласи хусусий бандлик агентлиги ваколатига киради. Фақат у республикамиз бўйлаб амал қилади. Хусусий агентлик фуқарога хорижда меҳнат қилишини таъминлаши учун эса Бандлик ва меҳнат муносабатлари вазирлиги томонидан тақдим этилган лицензияга эга бўлиши керак. Бундай агентликка мурожаат этган шахс қонунда белгиланган тартибда ўша ташкилотнинг лицензияси бор ёки йўқлиги, лицензиядан нусха олиши, керак бўлса унинг ҳақиқийлигини тегишли органга тақдим этиб, текшириш ҳуқуқига эга. Буни фуқаролар бирор алдовга, фирибгарлар қўлига тушиб қолмаслиги учун айтяпман.\nЯна бир муҳим жиҳат. Иш билан таъминлаш муҳим масала бўлса, ўша фуқаронинг ижтимоий ҳимоясини ҳам таъминлаш янада долзарб. Шунинг учун иш таклиф этилаётган пайтда фуқаро бу томонларини ҳам эътибордан четда қолдирмаслиги зарур. Яъни, у ўзининг ижтимоий кафолатланганлик даражаси, суғуртаси, ётоқхона масаласи, хизмат мажбуриятларига нималар кириши, бораётган давлатидаги об-ҳаво фуқаро соғлиғига тўғри келиш-келмаслиги ва ҳоказо маълумотлар ҳақида маълумотга эга бўлиш керак. Боиси, таҳлиллар шуни кўрсатмоқдаки, одамларни энг аввало, бормоқчи бўлган давлатидаги иш ҳақининг миқдори қизиқтиради. Лекин ижтимоий зарари юқори бўлиши мумкинлиги асло ўйлантирмайди. Буни ҳам очиқ-ойдин айтиш керак. Айтайлик, маош каттадир, бироқ ҳеч қандай тураржой, озиқ-овқат ёки тиббий хизмат билан таъминлаш кўзда тутилмаган. Демак, ижтимоий пакет йўқми, бу ўз-ўзидан фуқарони қийин аҳволга солиб қўйиши ҳечгап мас. Чунки биласиз, айниқса Европа давлатларида мен санаб ўтган нарсалар нархи жуда баланд. Ўз-ўзидан фуқаронинг олаётган яхши пули мана шу харажатларни ҳам қоплаши эвазига у қадар кўнгилдагидек бўлмаслиги мумкин. Албатта, бу гаплар шунчаки тавсия характерига эга. Бу билан кимгадир ақл ўргатаётганим йўқ.\nМаълумки, ташқи меҳнат миграцияси масалалари агентлиги давлат ташкилоти ҳисобланади. У Корея Республикаси билан меморандум имзолаган. Ҳужжатга мувофиқ, ушбу давлатга ишга кетиш истагидаги фуқароларимиз бир нечта босқичдан ўтиши лозим. Талабгорлар танлов йўли билан аниқланади. Хусусий бандлик агентлигида эса ҳаммаси оддий: фуқаро кўрсатилаётган хизмат учун муайян миқдордаги маблағни тўлайди, тамом. Шу орқали бундай турдаги агентлик моддий даромад кўради. Шуни инобатга олсак, унга худди ташқи меҳнат миграциясидаги каби муддат, қандайдир босқичлардан ўтиш талабини қўйиш тўғри келмайди. Биз талабгорга унга қўйилган бўш иш ўрнига ёки лавозимга тўғри келиш талабларини мувофиқлаштирамиз. Вазифамиз шу.\nАгар мазкур жараёнда фуқарода ўша лавозимга салоҳияти ва имконияти бор бўлса-ю, аммо чет тилини билмаса, биз ўзимиз уни ўқитамиз. Ёки бунинг акси бўлиши мумкин. Ушбу ҳолатда ҳам амалий ёрдам кўрсата оламиз. Албатта бу маълум бир вақтни талаб этади. Ахир миграция бу — бир-икки кунда битадиган жараён эмас. Тайёрлов давомида фуқаро жўнаб кетадиган давлати ҳақида максимал маълумотга эга бўлиши муҳим. Айниқса, хорижий тилни билиши жуда долзарб. Айни пайтда инглиз тили энг оммалашгани боис, уни камида икки ой қунт билан шуғулланса, базавий билим шаклланади.\nИш берувчи ишга талабгордан қўшимча равишда унинг саломатлиги хусусида тиббий маълумотнома ҳам талаб қилиши мумкин. Бу амалиётда бор. Шунинг учун биз ҳам фуқаролардан уларнинг соғломлиги хусусида белгиланган тартибда тери-таносил, ОИТС, руҳий касалликлар шифохонасидан маълумотнома тақдим этишларини сўраймиз. Уларга бу борада янада қулайлик яратиш мақсадида пойтахтимиздаги етакчи клиникалар билан яқиндай ҳамкорлик йўлга қўйилган. Бу — фуқароларимиз ортиқча сарсону овора бўлмаслиги, қимматли вақтини йўқотмаслиги учун қилинган. Баъзан эса иш берувчиларнинг ўзи фуқароларимизни тиббий кўрикдан ўтказади.\n— Яна бир савол. Ташқи меҳнат миграцияси ёки хусусий агентлик орқали хорижга ишга кетгандан сўнг, ушбу ташкилотлар фуқаро олаётган маошнинг маълум бир миқдорини ойма-ой ушлаб қолади, деган гап бор. Бу қанчалик даражада тўғри? Мазкур ҳолат ҳуқуқий асосга эгами?\n— Ўзим билган маълумотларга асосланиб, фикр билдирсам. Бу қандайдир ҳуқуқий баҳо бериш учун эмас, албатта. Масалан, Ташқи меҳнат миграцияси агентлиги томонидан Корея Республикасидаги меҳнат муҳожирларимиздан ушлаб қолинадиган сумма ижтимоий ажратма сифатида йиғиб борилади. Фуқаро ушбу давлатда меҳнат фаолиятни якунлагач, бу маблағ унга қайтариб берилади. Хусусий бандлик агентликларига келсак, бундай ҳолат агентликнинг фаолият стратегиясидан келиб чиқади. Қайсидири хизмати учун бир марталик йиғим олади холос, бошқаси ойлигидан ундиради. Бу хусусий бандлик агенликлигининг мустақил сиёсатидир. Очиғини айтсам, бизнинг агентлик ҳам шу йил биринчи ярим йиллигидан бошлаб фуқародан ойлик йиғим тизимига ўтиши режалаштирилган. Нима учун? Аслида бу қулай, фуқаро учун енгилик яратади. Чунки биз меҳнат мигрантини хорижга юбориш вақтида ундан ҳеч қандай хизмат ҳақи олмаймиз. Фақат бунинг эвазига у ердаги меҳнат фаолияти давомида қанчадир қисмини ушлаб қоламиз. Бунинг ҳам икки хил йўли бор. Мисол учун, айрим хусусий бандлик агентликлари фуқародан у неча йил ишласа, шунча давр мобайнида ойлигидан фоиз ушлаб қолади. Биз эса бутунлай бошқача тизимда буни амалга ошириш ниятидамиз. Аниқроқ айтсам, хизмат ҳақи суммасини фуқарога ўзи истаган муддат давомида, дейлик, бир ёки икки йилда ёпиш имкониятини тақдим этамиз. Бўлди, шу билан фуқародан ҳеч қандай тўлов олинмайди. Бундан кўзланган мақсад битта —юқорида айтганимдай, одамларга енгиллик яратиш. Негаки, одамлар мурожаатларида, билидрилаётган муносабатларида ҳали-ҳануз “Нима, фақат пули бор ишлайдими” қабилидаги эътирозлар бор. Моддий имкони бор ишлаш керак, деган тушунча мутлақо нотўғри. Биз шунга барҳам беришимиз керак. Фақат бунга эришиш учун бизга озроқ вақт, имконият керак. Соҳани тизимли равишда йўлга қўйсак, бундан ҳамма бирдек ютади.\nМеҳнат миграцияси Human хусусий бандлик агентлиги


"Қизилқум"га ўтиш қарори, Хитой клубларидаги банкротлик ва терма жамоа". Ислом Тўхтахўжаев билан интервью / CHAMPIONAT.asia\n17:53ПСЖ вакиллари Кулибалининг агенти билан учрашди 0 17:30Биринчи лига. "Ғиждувон" трансферлари давом этади, жамоа таркибига бир қатор янги футболчилар қўшилишди 1 17:12Германияда йилнинг энг яхши футболчиси аниқланди 1 16:54Доннарумма "Милан"да ПСЖдагидан кўра кўпроқ маош олиши мумкин эди 2 16:31"Ливерпуль"нинг собиқ футболчиси: "Санчо "Олд Траффорд" юлдузи бўлади" 2 16:13Германияда йилнинг энг яхши мураббийи аниқланди 0 15:59Қатар КОНКАКАФ Олтин Кубогининг ярим финалига чиқди 8 15:43Бокс. Санжар Турсунов Олимпиадага муносиб спортчими? 67 15:31Олимпиада. Жиньякдан хет-трик, Бразилиядан нурсиз дуранг, Аргентинада ғалаба 0 15:06“Машъал” – “Сурхон” учрашуви Қаршида бўлиб ўтади 16 14:58Футзал. Термамиз Таиланддаги халқаро турнирни ғалаба билан бошлади 7 14:36Англияда яна шов-шув! "Манчестер Сити" молиявий фэйр-плейни бузганликда айбланмоқда 5 14:19Буффон: "ЖЧ-2022 бизни кутиб турибди, аммо..." 2 13:59Моуриньога "Барселона" ҳимоячиси керак 7 13:38Депай: "Мухлислар мендан кўп нарса кутишаётганини биламан" 5\n"Қизилқум"га ўтиш қарори, Хитой клубларидаги банкротлик ва терма жамоа". Ислом Тўхтахўжаев билан интервью\n02 мар 16:26\nТеглар : интервью ҚизилқумИслом Тўхтахўжаев\n"Қизилқум" жамоаси қишки трансферлар ойнаси вақтида таркибини бир қатор тажрибали ижрочилар ҳисобига кучайтирмоқда.\nКуни кеча, Ўзбекисон миллий терма жамоасининг етакчиси Ислом Тўхтахўжаев ҳам "Қизилқум" ҳимоячисига айланди. Биз эса бу борада футболчининг фикрлари билан қизиқдик.\n- "Қизилқум"га ўтиш қай тариқа юз берди?\n- "Шеньянг Урбан" билан муаммолар юзага келгач олдимда кам вақт қолганди. Ўзбекистонда ҳам тез орада трансферлар ойнаси ёпилади. "Қизилқум" бош мураббий Ҳамиджон Актамов билан музокараларимиз тезда ҳал бўлди. Жамоага ёрдам беришга қарор қилдим.\n- Қишки йиғинлар палласида "Бунёдкор" сафида машғулотларда иштирок этиб юрган эдингиз. Бошқа жамоалардан хусусан, "Бунёдкор"нинг ўзидан таклиф тушдими?\n- Бошқа клублардан ҳам таклифлар бўлди. Лекин, бир томондан барча жамоалар деярли таркибини шакллантириб улгурди. Шунинг учун ўйлаб якунда "Қизилқум"да тўхталдим.\n- Навоийликларнинг чорлови сиз учун ҳам кутилмагандек туюлдими?\n- Бундай ҳолатлар футболда кўп бўлиб туради. Шуниси билан ҳам қизиқ.\n- Сўнгги пайтларда Хитой клубларида банкротлик ва бошқа шунга ўхшаш муаммолар юзага келмоқда. Сизнингча бу ҳолат нима билан боғлиқ бўлиши мумкин?\n- Пандемия ўз таъсирини ўтказмай қолмади. Кўп корхоналар, ташкилотлар тўлиқ ишламади. Менимча шунинг ҳисобига, деб ўйлайман.\n- "Қизилқум"нинг қайси жиҳатлари сизни ўзига жалб қилди?\n- Янги мақсадлар, катта марраларни забт этишни клуб ўз олдига мақсад қилиб қўйган. Шу жиҳати қизиқтира олди.\n- Терма жамоамизнинг сўнгги ўйинларидаги муваффақиятсизликлар кўплаб танқидларга сабаб бўлди. Жамоанинг ичидаги футболчи сифатида ҳозирги вазият ҳақида нима дея оласиз?\n- Бу йиғинга жалб қилинганларнинг кўпи ёшлар. Уларда терма жамоа даражасидаги тажриба кам. Барча бир-бирини тушуниб олиши учун ҳам бундай йиғинлар жуда ҳам керак.\n"Алай" бош мураббийи: "Бунёдкор" "Барселона" сингари тўпни яхши назорат қилди. Ўзбекистон чемпионатида тезлик юқори" 32\n"Ҳамма жамоалар бир кун келиб "Бунёдкор" ва "Насаф" амалга оширган ишларни қилиши керак. Бу ерда фақат футбол ҳақида ўйлайсиз". Солигорскнинг "Шахтёр" клубида ишлаётган Муҳиддин Ортиқов билан эксклюзив интервью 12\nЭҳсони Паншанбе "Истиқлол"га ўтадими? Бекободдаги ўйин нима учун ёпиқ ўтди? Виталий Левченко билан интервью 11\nСурат биздан, изоҳ сиздан 10\nБуффон Доннарумманинг "Олтин тўп"ни ютиш имкониятини қандай баҳолади? 21\nУнга "Навбаҳор" ва "Турон"дан таклиф бўлганмиди? Иккинчи даврада қандай "Қизилқум"ни кўрамиз? - Элгужа Григалашвили билан интервью 14


Бош сахифа > Янгиликлар > Хавфсизликни таъминлаш — бурчимиз\nХавфсизликни таъминлаш — бурчимиз\nМамлакатимиз Президентининг "Ички ишлар органлари ёнғин хавфсизлиги бўлинмалари фаолиятини тубдан такомиллаштириш чора-тадбирлари тўғрисида"ги қарори ёнғинлар профилактикасининг илғор шакл ва усулларини жорий этиш ва улардан самарали фойдаланиш орқали ёнғин хавфсизлиги хизмати тизимини такомиллаштириш, ҳар бир инспектор ўз хизмат мажбуриятларини "Ёнғин хавфсизлигини таъминлаш — энг устувор вазифа" тамойили асосида сўзсиз бажаришини таъминлашда муҳим қадам бўлди. Қарорга кўра, ҳафтанинг ҳар чоршанбаси "Ёнғинлар профилактикаси куни", деб белгиланди.\nЁнғин хавфсизлигини таъминлаш мақсадида ҳозирги кунга қадар 28 та корхона, ташкилот текширилди. Ўтказилган текширишлар давомида корхона, хўжалик ва ташкилотларда 346 нафар ишчи-хизматчи билан 25 маротаба учрашув ташкил қилинди. Корхона, хўжалик, ташкилотларнинг ёнғинга қарши ҳолати ҳақида ҳокимликлар, юқори ташкилотларга ахборотнома ва тақдимномалар киритилди.\nЭҳтиётсизлик оқибатида ёнғинга йўл қўйиш ҳолатлари учраётганлиги аҳоли билан тарғибот тадбирлари кучайтирилишини кўрсатмоқда. Жумладан, Хатирчи тумани, "Парахун" МФЙда яшовчи фуқаро У. Ҳавасовнинг яшаш уйи тандирхонасида ёнғин содир бўлган. Ёнғин тўрт литр пахта ёғини доғлаш вақтида содир бўлган. Натижада тандирхонанинг 4 метр квадрат том қисми ёниб зарарланган. Шунингдек, Қизилтепа тумани, "Фурқат" МФЙда яшовчи, 1964 йилда туғилган Р. Нуровнинг яшаш уйида эҳтиётсизлик оқибатида ғарамланган қуруқ хашак ўт олган. Оқибатда 500 килограмм хашак ёниб кетган. Ёнғинларнинг асосий қисми фуқаролар яшаш уйларига тўғри келаётганлигини инобатга олган ҳолда давлат ёнғин хавфсизлиги хизмати ходимлари томонидан 3847 та аҳоли тураржойларининг ёнғинга қарши ҳолати текшириб чиқилди. Текширишлар мобайнида маҳаллаларда кўп сонли аҳоли билан давра суҳбатлари уюштирилиб, ёнғинга олиб келадиган сабаб ва унинг оқибатлари, ҳушёрлик, амал қилиниши керак бўлган хавфсизлик қоидалари тўғрисида атрофлича маълумот берилди.\nЁнғин хавфсизлигини таъминлаш доирасидаги профилактика тадбирлари уюшқоқлик билан давом этмоқда.\nвилоят ИИБ ЁХБ бошлиғи ўринбосари, майор.\nКўрилганлар сони: 3939


Бақара сурасининг тафсири 5 : ( 243-286 - оятлар ) - Ўзбек тили - Бир гуруҳ олимлар\nБақара сурасининг 243-286 - оятлари тафсири "Қуръоннинг енгил тафсири" китобидан таржима қилинган бўлиб, оятлар маънолари лўнда ва енгил тафсир қилингандир.\nPDF 631.8 KB 2019-05-02\nDOCX 8.4 MB 2019-05-02\nБақара сурасининг тафсири (243-286 - оятлар)\n243. Эй Пайғамбар, ўлатдан ё уруш туфайли қирилиб кетишдан қўрқиб, ўз ерлари ва уй-жойларидан қочиб чиқиб кетган мингларча кишининг ҳоли ҳикоясини билмадингиз-ми? Аллоҳ уларга: «Ўлинглар!», деди, Аллоҳнинг қадари-дан қочишларига уқубат ўлароқ барчаси ўша заҳоти ўлди. Кейин маълум бир муддат ўтганидан сўнг, белгиланган умрларини тўла яшашлари ва панд-насиҳат олиб, тавба қилишлари учун Аллоҳ таоло уларни тирилтирди. Албатта, Аллоҳ одамларга кўплаб неъматлар ато этувчи буюк фазлу карам Эгасидир. Лекин, аксар инсонлар Аллоҳнинг уларга қилган фазлу марҳаматларига шукр қилмайдилар.\n244. Эй мусулмонлар, Аллоҳнинг динига ёрдам бериш учун кофирларга қарши урушинглар ва билингларки, албат-та Аллоҳ сўзларингизни эшитувчи, ният ва амалларингизни билувчи Зотдир.\n245. Ажр истаб, Аллоҳ йўлида чиройли инфоқ-эҳсон қилувчи ким борки, Аллоҳ унга бир неча баробар қилиб, ҳисобсиз ажру-савоб ва гўзал мукофотлар қайтарса? Аллоҳ (ризқларни) тор ва кенг қилади. Сизлар қўрқмай инфоқ-эҳсон қилаверинглар, зотан Угина Раззоқдир, истаган бандаларининг ризқини торайтириб, истаганининг ризқини кенгайтиради. Бунда Унинг етук ҳикматлари бор. Ўлганин-гиздан сўнг ёлғиз Унга қайтариласиз ва Угина қилган амалларингизнинг жазо-ю мукофотини беради.\n246. Эй Пайғамбар, Мусо замонидан кейинги Бану Исроилдан бўлган зодагонлар ва аъёнларнинг ҳоли ҳикоя-сини билмадингизми? Ўшанда улар ўз пайғамбарларидан ўзларига бир подшоҳ тайин қилишни талаб қилиб, унинг бошчилигида Аллоҳ йўлида душманларига қарши жанг қилишларини айтишганида пайғамбар уларга: «Иш мен кутгандек бўлиб чиқса-чи, агар сизларга Аллоҳ йўлида жанг қилиш фарз қилинса, жанг қилмасаларингиз-чи?! Чунки, қўрқоқлик қилиб, жангдан қочиб кетишларингизга кўзим етиб турибди», деди. Улар пайғамбарнинг сўзини рад қилиб: «Бизни Аллоҳ йўлида жанг қилишдан тўсадиган қандай тўғоноқ бор экан, ҳолбуки душманларимиз бизни ўз диёрларимиздан қувиб чиқарган, қатл қилиб ва асирга олиб, бола-чақамиздан жудо қилган бўлса?!», дедилар. Аллоҳ уларга тайин қилган подшоҳ билан бирга жангга киришни фарз қилганида эса улар қўрқоқлик қилдилар ва Аллоҳнинг фазли билан собит турган озчиликдан ташқари ҳаммалари жангдан қочдилар. Аллоҳ аҳдларини бузувчи золимларни яхши билувчидир.\n247. Пайғамбарлари уларга: «Аллоҳ талабларингизни ижобат қилиб, Толутни сизларга подшоҳ қилиб юборди, у сизлар истагандек, душманларингизга қарши сизларни жангга етаклайди», деди. Бану Исроил катталари: «Толут қандай бизга подшоҳ бўлсин, у бунга лойиқ эмас, чунки у на шоҳлар авлодидан ва на пайғамбарлик хонадонидан, бунинг устига унга кўп мол-мулк ҳам берилмаган. Подшоҳ-ликка биз ундан кўра лойиқроқмиз, чунки биз шоҳлар авлодидан ва пайғамбарлик хонадони вакилларимиз», дейишди. Пайғамбарлари деди: «Аллоҳ сизларга уни подшоҳ этиб танлади, У субҳанаҳу ва таоло бандаларининг ишларини билувчироқдир, У унга душманга қарши жиҳод қилиши учун зиёда илм ва жисмоний қувват ато этди. Аллоҳ мулклар эгасидир, Ўз мулкини истаган бандасига беради, Аллоҳ фазлу марҳамати кенг, ишларнинг моҳиятни яхши билувчи, ҳеч бир иш унга махфий бўлмаган Зотдир».\n248. Пайғамбарлари уларга деди: «Сизларга ичида Таврот бўлган, уни фаришталар кўтариб келадиган сандиқ-нинг келиши унинг подшоҳлиги аломатидир — бу сандиқ-ни душманлари улардан тортиб олган эди — унда Роббин-гиздан бўлган, ихлосли зотларнинг қалбларига сабот бахш этувчи хотиржамлик бордир, унда яна Мусо ва Ҳорун оиласидан қолган асо, лавҳ парчалари каби қолдиқлар бордир. Агар чиндан ҳам Аллоҳни ва пайғамбарларини тасдиқ қилувчи бўлсангиз, шубҳасиз, бу нарсада Толутнинг сизларга подшоҳ қилиб танланган эканига жуда катта далил-ҳужжат бордир».\n249. Толут қўшинни имлоқларга қарши урушга олиб чиқар экан, уларга деди: «Мўминлар мунофиқлардан ажра-либ қолиши учун Аллоҳ йўлингиз устида келадиган бир дарё билан сизларнинг сабру чидамларингизни синаб кўрмоқчи. Ким шу дарё сувидан ичса, у мендан эмас ва мен билан бирга жиҳод қилишга ярамайди. Ким сувдан тотинмаса, у мендан. Чунки, у менинг амримга бўйсинувчи ва жиҳодга яроқлидир. Магар, чидолмасдан бир ҳовуч-ярим ҳовуч ичиб қўйган кишига маломат йўқдир». Дарё бўйига етиб келишгач, ҳаммалари сувга қараб интилишди ва тўйиб-тўйиб сув ичишди, фақат озчилик кишиларгина иссиқ ва ташналикка сабр қилиб, бир ҳовучгина сув билан кифояланишди. Итоатсиз кишилар шу ҳолда ажралиб, орқада қолиб кетишди. Толут иймон келтирган кишилар билан бирга дарёдан ўтиб — улар уч юз ўндан кўпроқ киши эди — душманга рўбарў келишгач, улар душман қўшини-нинг кўплигини ва куч-қудратини кўриб: «Бугун Жолут ва унинг қудратли қўшинига бизнинг кучимиз етмайди», дейишди. Аллоҳга рўбарў келишга аниқ ишонган кишилар биродарларига Аллоҳни ва Унинг куч-қудратини эслатиб: «Қанчадан-қанча иймонли ва сабрли бўлган камсонли жамоатлар Аллоҳнинг изни ва амри билан кўпсонли кофир ва золим гуруҳлар устидан ғолиб келган. Аллоҳ Ўз тавфи-қи, ёрдами ва чиройли ажру-савоблари билан собирлар билан биргадир», дедилар.\n250. Жолут ва унинг қўшини қаршисига чиқиб. хавф-хатар кўламини ўз кўзлари билан кўргач, Аллоҳга ёлвориб: «Эй Роббимиз, қалбларимизга чўнг сабру матонат ёғдир-гин, қадамларимизни саботли ва душманга йўлиққанда уруш даҳшатларидан қочмайдиган залворли қилгин, бизга кофирлар устидан Ўз мададинг ва қўллаб-қувватлашинг билан нусрат бергин», деб дуо-илтижолар қилдилар.\n251. Аллоҳнинг изни билан уларни мағлуб этдилар ва Довуд — алайҳиссалом — золимлар йўлбошчиси Жолутни ўлдирди. Шундан сўнг Аллоҳ таоло Довудга подшоҳлик ва Бану Исроил қавмига пайғамбарликни ато этди, унга Ўзи истаган илмларни ўргатди. Аллоҳ иймон ва тоат-ибодат аҳли бўлган айрим инсонлар билан ширк ва маъсият аҳли бўлган бошқа айрим инсонларни даф қилиб турмаганида, куфрнинг ғалабаси, туғён ва маъсият аҳлининг кучайиши сабабли Ер юзи фасодга тўларди. Лекин, Аллоҳ барча махлуқотига фазлу карам соҳибидир.\n252. Булар Аллоҳнинг оятлари, далил-ҳужжатларидир, Биз уларни сизга — эй Пайғамбар — ҳаққирост ҳикоя қилмоқдамиз. Ва албатта, сиз рост пайғамбарлардансиз.\n253. Аллоҳ ўша улуғ пайғамбарларнинг баъзиларини баъзиларидан Ўзи миннат-марҳамат қилиб ато этган фазилатларига кўра афзал қилди.\nУлар ичида Аллоҳ бевосита сўзлаган, Мусо ва Муҳаммад — алайҳимас-салоту вас-салом — каби пайғам-барлар бор. (Бу оятда Аллоҳ азза ва жаллага калом (сўзлаш) сифатини Унинг улуғлигига лойиқ тарзда исбот қилиш бор).\nУлар ичида Аллоҳ олий даражаларга юксалтирган пайғамбарлар бор, Муҳаммад соллаллоҳу алайҳи ва саллам рисолатлари бутун инсониятга умумийлиги, сўнгги пайғам-бар бўлишлари, умматлари бошқа умматлардан афзал қилиниши ва бошқа жиҳатлардан олий даражаларга юксал-ганлари каби.\nАллоҳ таоло Ийсо ибн Марям алайҳиссаломга очиқ далил-ҳужжатлар — Аллоҳнинг изни билан туғма кўрнинг кўзини очиш, Аллоҳнинг изни билан баданида песлик (оқлик) бўлганларни тузатиш, Аллоҳнинг изни билан ўлик-ларга жон бахш этишдек мўъжизалар ато этди. Ва уни Жибрийл алайҳиссалом билан қувватлади.\nАгар Аллоҳ уришмасликларини истаса, ушбу пайғам-барлардан кейин келган кишилар ўзларига далил-ҳужжат-лар келганидан сўнг уришмаган бўлардилар. Лекин, улар ичида ихтилоф содир бўлди ва баъзилари иймонда собитқадам қолган бўлса, баъзилари куфрда маҳкам туришди. Улар ўртасида бир-бири билан уришишга олиб борувчи ихтилоф содир бўлганидан сўнг, агар Аллоҳ хоҳласа уришмаган бўлардилар. Лекин, Аллоҳ истаган кишисини иймону тоатга муваффақ қилади ва истаган кишисини ёрдамсиз ташлаб, Унга осий ва кофир бўладиган қилиб қўяди. У Ўзи истаган ва ихтиёр этган ишини қилади.\n254. Эй Аллоҳга иймон келтирган, пайғамбарини тасдиқлаган ва Унинг шариатига амал қилган кишилар, унда на олди-сотди, на ўзингизни Аллоҳнинг азобидан қутқариш учун пул-мол, на сизларни қутқариб оладиган ошна-оғайничилик ва на сизлардан азобни енгиллатиш қўлидан келадиган шафоатчи бўладиган кун — Қиёмат куни келмасидан туриб, Аллоҳ сизларга берган молларнинг закотини чиқаринглар, садақа ва инфоқ-эҳсон қилинглар. Кофирларгина Аллоҳнинг ҳад-ҳудудларидан тажовуз қилувчи золимлардир.\n255. Аллоҳ — илоҳлик ва маъбудликка Ўзидан бошқа ҳеч ким лойиқ бўлмайдиган Зотдир. У комил ҳаёт маъно-ларининг барчасига Ўз улуғлигига лойиқ бўлганидек эга бўлган Ҳай — Тирикдир, Қайюм — барча нарса устида қоимдир (бутун борлиқни бошқариб турувчи ва барча махлуқотининг тадбирини қилиб турувчидир). Уни на мудроқ, на уйқу олгай. Осмонлару ердаги барча нарса Унинг мулкидир. Унинг ҳузурида ҳеч ким бировни Унинг изнисиз шафоат қилишга журъат қилмас. Унинг билими бутун борлиқни — ўтмиши, ҳозири ва келажагини қамраб олгандир, халқларнинг олдиндаги келажак ишларини ҳам, ортдаги ўтмиш ишларини ҳам билади. Ҳеч ким Унинг илмидан Ўзи билдирган ва бохабар қилганидан бошқа нарсани била олмас. Унинг Курсиси осмонлару ерни қамраб олгандир. Курси Парвардигор жалла жалолуҳунинг қадамлари ўрнидир, унинг қандайлигини Аллоҳ субҳанаҳу ва таолодан бошқа ҳеч ким билмайди. Осмонлару ерни муҳофаза қилиш Аллоҳ субҳанаҳу ва таолога оғирлик қилмайди. У Ўзининг зоти ва сифатлари билан барча махлуқотидан олийдир, олийлиги улуғлик ва буюклик сифатларининг барчасини ўзида жамлаган.\nБу оят Қуръондаги энг улуғ оят бўлиб, «Оятул Курсий» деб аталади.\n256. Ушбу дин ғоят комил ва оят-аломатлари аниқ-равшан бўлганидан жизя тўлаб туришни истаган киши-ларни унга мажбурлаб киритишга эҳтиёж йўқ, далил-ҳужжатлар ҳақ ботилдан, ҳидоят залолатдан ажралиб турадиган даражада аниқ-равшандир. Ким Аллоҳдан ўзга сиғиниладиган нарсаларнинг барчасини инкор қилса ва Аллоҳга иймон келтирса, у энг афзал йўл устида собит-қадам ва барқарор бўлибди, диннинг ҳеч узилмас мустаҳ-кам тутқичини тутибди. Аллоҳ бандаларининг сўзларини эшитувчи, ният ва иш-ҳаракатларини билувчи ва шунга кўра жазо-мукофотлар берувчи Зотдир.\n257. Аллоҳ Ўз нусрати, тавфиқи ва ҳифзи ҳимояси билан мўминларни дўст тутади. Уларни куфр зулматларидан иймон нурига чиқаради. Кофир бўлган кимсаларнинг ёрдамчилари ва дўстлари эса Аллоҳни қўйиб, сиғинишган бут ва тоғутларидир, (бу бутлари) уларни иймон нуридан куфр зулматларига чиқаради. Ана ўшалар дўзах эгаларидир — уни лозим тутувчилардир, улар дўзахда абадул-абад қоладилар ва ундан ҳеч қачон чиқарилмайдилар.\n258. Эй Пайғамбар, Иброҳим — алайҳиссалом — билан Аллоҳ таолонинг тавҳиди ва рубубияти хусусида талашиб-тортишган кишининг ҳолидан кўра ҳам қизиқроқ ҳолни кўрганмисиз?! Чунки, у Аллоҳ унга подшоҳлик берганидан ховлиқиб, зўравонлик қилиб, Иброҳимдан: «Ким сенинг Роббинг?», деб сўради. Иброҳим алайҳиссалом: «Менинг Роббим халқларга ҳаёт бахш этадиган ва уларни ўлдира-диган Зотдир, тирилтириш ва ўлдириш фақат Унга хосдир», деди. Шунда у: «Мен ҳам тирилтираман ва ўлдираман» — яъни, истаган кишимни ўлдириб, истаганимни қолдираман — деди. Иброҳим унга: «Мен ибодат қиладиган Аллоҳ қуёшни машриқдан чиқаради. Хўш, сен мана шу илоҳий қонуниятни ўзгартириб, уни мағрибдан чиқара оласан-ми?!», деди. Шу билан бу кофир довдираб, гап тополмай қолди. Унинг ҳоли золим кимсалар ҳолидекки, Аллоҳ уларни тўғриликка йўлламайди.\n259. Ёки сиз — эй Пайғамбар — уйлари вайрон бўлиб, томлари йиқилиб, ҳувиллаб ётган бир қишлоқдан ўтиб кетатуриб: «Аллоҳ ҳалок бўлган бу қишлоқни қандай тирилтирар экан-а?!», деб айтган киши ҳақидаги масални билмадингизми? Шунда Аллоҳ уни юз йил муддатга ўлдирди ва кейин жонини қайтариб: «Қанча вақт ўлик ҳолда қолдинг?», деди. У: «Бир кун ё ярим кун қолдим», деди. Аллоҳ унинг юз йил ўлик ҳолда ётганини хабар бериб, сўнг (ўзи билан олган) емак-ичмагига назар ташлашга буюрди, шунча узоқ муддат ўтганига қарамай, Аллоҳ уларни қандай бузилмаган ҳолда сақлаганини кўргин, деди. Кейин, эшагингга қара, сочилган суякларга айланиб кетганидан сўнг Аллоҳ уни қандай тирилтирганига боқ, деди. Биз сени одамларга оят-аломат, яъни Аллоҳнинг ўликларни қайта тирилтиришига очиқ-равшан далил қилиш учун шундай қилдик, деди. Сўнг унга, суякларга боқ, Аллоҳ қандай уларни бир-бири устига жойлаб, бир-бирига улашини, сўнг улар устига гўшт қоплашини, кейин уларга жон бахш этишини кўргин, деди. Буларнинг ҳаммасини ўз кўзи билан кўриб, ишонч ҳосил қилгач, у Аллоҳнинг нақадар буюклигини ва барча ишга қодирлигини эътироф қилди ва одамлар учун далил-ҳужжатга айланди.\n260. Эй Пайғамбар, Иброҳим Роббидан ўликларни қандай қилиб тирилтиришини унга кўрсатишини сўрага-нини эсланг. Аллоҳ унга: «Сен бунга ишонмайсанми?!», деди. «Йўқ, ишонаман, лекин ишончимга ишонч қўшилиб, қалбим хотиржам бўлиши учун сўраяпман», деди. «Ундай бўлса, тўртта қушни олиб, бир жойга қўй, кейин уларни сўйиб, майдалаб (бир-бирига аралаштиргин-да), кейин ҳар бир тоққа бир бўлак-бир бўлакдан қўйиб чиқ, кейин уларни чақиргин, тезда ҳузурингга етиб келишади», деди.\nИброҳим алайҳиссалом (юқорида айтилганидек қилгач) уларни чорлаган эди, ўша заҳоти майдаланган бўлаклардан ҳар бири ўз ўрнига қайтиб, тезлик билан унинг ҳузурига етиб келишди.\nБилгинки, Аллоҳ ҳеч ким бас келолмайдиган Қудратли ва ўз сўзлари, феъллари, шариати ва қадарида Ҳаким — доно Зотдир.\n261. Аллоҳ йўлида инфоқ-эҳсон қилиш мўминларга фойдаси тегадиган энг катта ишлардан. Молларини Аллоҳ йўлида инфоқ-эҳсон қиладиган мўминларнинг мисоли яхши (ҳосилдор) ерга қадалган бир дона донга ўхшайдики, ундан униб чиққан пояда еттита бошоқ ўсиб етилган ва ҳар бир бошоқда юзтадан дон бор.\nАллоҳ инфоқ-эҳсон қилувчининг қалбидаги иймон ва ихлосига қараб, истаган кишисига ажру-савобларни бир неча баробар кўпайтириб беради. Аллоҳнинг фазли карами кенгдир, У субҳанаҳу ва таоло Ўз фазлига сазовор бўлувчи-ларни яхши билувчи, бандаларининг ниятларидан бохабар Зотдир.\n262. Молларини жиҳод ва бошқа яхши ишларга сарфлайдиган, сўнг инфоқ қилган яхшиликлари ортидан миннатни ва сўзи-ю амали билан бирор озорни эргаштир-майдиган кишиларга Роббилари ҳузурида улкан ажру савоблар бор, уларга ўзлари юзланажак охират ишларида ҳеч бир хавфу хатар йўқ, қўлларидан кетган дунё ишларига ғамгин ҳам бўлмайдилар.\n263. Яхши гап ва сўровчининг қаттиқ ёпишиб олиб тиланишини кечириш — кетидан садақа қилувчи томони-дан озор ва ёмонлик эргашадиган садақадан яхшидир. Аллоҳ бандаларнинг садақаларидан беҳожат ва уларга азобни тезлаштирмайдиган ҳалим Зотдир.\n264. Эй Аллоҳга ва охират кунига иймон келтирган кишилар, молини одамлар кўриши ва унга мақтов айтиши учун берадиган, Аллоҳга ва охират кунига иймон келтирмайдиган кишига ўхшаб, қилган садақаларингиз савобини миннат ва озор билан йўққа чиқарманг. Бундай киши бамисоли устини чанг-тупроқ қоплаган силлиқ тош кабики, шаррос ёмғир қуйиб, устидаги тупроқни оқизиб кетиб, сип-силлиқ тошни қолдиради. У риёкорлар ҳам худди шундай, Аллоҳ ҳузурида амаллари йўққа чиқиб, қилган садақаларига савоб топмайдилар. Аллоҳ кофирлар-ни инфоқ-эҳсонда ҳам, бошқа ишларда ҳам тўғриликка муваффақ қилмагай.\n265. Молларини Аллоҳнинг розилигини истаб, Унинг ваъдасига мустаҳкам ишонч билан инфоқ қиладиган кишилар бамисоли баланд ва яхши ердаги катта боғ кабидирки, шаррос ёмғирлар қуйса ҳосили бир неча баробар кўпаяди, шаррос ёмғирлар қуймаса, яхши ҳосил бериши учун майдалаб ёққан ёмғир ҳам кифоя қилади. Шунга ўхшаш, ихлосли кишиларнинг садақалари Аллоҳ ҳузурида мақбул бўлиб, оз бўлса ҳам, кўп бўлса ҳам бир неча баробар зиёда қилинади. Аллоҳ қалблардаги яширин ниятлардан хабардор, зоҳиру ботин ишларни кўрувчи Зотдир. У ҳар бир кишига ихлосига яраша ажру савоблар ато этади.\n266. Сизлардан бирингиз ичида хурмозор ва узумзори бўлган, дарахтлари остидан анҳорлар оқиб ўтадиган, яна ҳар турли мевалари бўлган боғи бўлиб, ўзи кексайиб, боғ юмушларини қилишга ярамай қолган пайтида, боғ(дан келадиган ҳосил)га эҳтиёжли ёш-заиф болалари бўлгани ҳолда, ўт-алангали кучли бўрон уриб, боғи ёниб битишини истайдими?! Қилган инфоқ-эҳсонларида ихлосли бўлмаган кишилар ҳоли худди шундайдир, улар қиёмат кунида ҳеч қандай ажру савоби бўлмаган ҳолда келишади. Фикр юритишларингиз ва нафақаларни ихлос билан қилишларин-гиз учун Аллоҳ сизларга манфаатли бўлган нарсаларни мана шундай очиқ-равшан баён қилади.\n267. Эй Менга иймон келтирган ва пайғамбарларимга эргашган кишилар, касб қилиб (ишлаб) топганингиз ҳалол-пок нарсалардан ва Биз сизлар учун ердан чиқариб қўйган нарсалардан инфоқ-эҳсон қилинглар! Камбағал-бечоралар-га бериш учун улардан нопок — паст навлиларини танла-манглар. Агар у (паст-нопок нарса)ни ўзингизга берилса, айбу-нуқсонидан кўз юмиб, истамайгина оласизлар-ку! Қандай қилиб ўзингизга рози бўлмаган нарсани Аллоҳ учун рози бўласизлар?! Билингларки, сизларга ризқ берган Аллоҳ садақаларингиздан беҳожат, ҳамду-санога лойиқ, барча ҳолатда мақталувчи Зотдир.\n268. Ушбу бахиллик ва садақа учун ёмон-паст нарсаларни танлаш сизларни камбағал бўлиб қолишдан қўрқитиб, бахилликка ундайдиган ва сизларни Аллоҳнинг маъсиятига ва Унинг амрларига хилоф қилишга буюради-ган шайтон тарафидандир. Аллоҳ субҳанаҳу ва таоло сизларга қилган инфоқ-эҳсонларингиз эвазига гуноҳларин-гизни кечиришни ва кенг-мўл ризқларни ваъда қилади. Аллоҳ фазли марҳамати кенг, ниятлару амалларни билувчи Зотдир.\n269. Ҳикматни — сўзда ҳам, амалда ҳам тўғриликка муваффақ бўлишни — Аллоҳ Ўзи истаган бандаларига беради. Аллоҳ кимга ҳикмат ато этган бўлса, у инсонга кўп яхшилик берилибди. Бу билан фақат ақллари Аллоҳнинг нури ва ҳидояти билан мунаввар бўлган ақл эгаларигина насиҳат ва фойда оладилар.\n270. Аллоҳнинг розилигини истаб нимаики инфоқ-эҳсон қилсангиз, озми-кўпми садақа қилсангиз ёки бирон нарсани беришни ё қилишни ўз зиммангизга назр қилган бўлсангиз, албатта Аллоҳ буни билади, У ниятларингиздан бохабар Зотдир ва албатта, сизларга бунинг учун ажру савоблар ато этади. Ким Аллоҳнинг ҳаққини тўсса, у золимдир. Золим-ларга Аллоҳнинг азобини тўсувчи ёрдамчилар бўлмас.\n271. Аллоҳ йўлида қиладиган садақаларингизни ошкор қилсангиз, жуда яхши иш қилибсиз. Агар махфий қилсан-гиз ва фақир-мискинларга берсангиз, бу ўзингиз учун афзалроқ, чунки риёдан узоқроқдир ва ихлос билан қилинган садақада гуноҳларингиз ювилиши бордир. Барча сир-асрорларни билувчи зот бўлмиш Аллоҳга сизларнинг ҳеч бир ҳолингиз махфий эмасдир ва У ҳар бир кишини ўзига муносиб мукофотлар билан мукофотлагай.\n272. Эй Пайғамбар, сиз кофирларнинг ҳидоятга муваф-фақ бўлишларидан масъул эмассиз, балки Аллоҳ Ўзи истаган кишиларнинг қулфи дилларини Ўз динига очади ва унга муваффақ қилади. Неки бир яхшиликни — пул-молни — инфоқ қилсангиз, унинг фойдаси ўзингизга Аллоҳдан қайтади. Мўминлар фақат Аллоҳнинг розилигини истаб-гина инфоқ-эҳсон қиладилар. Неки бир молни Аллоҳ учун ихлос билан инфоқ-эҳсон қилсангиз, сизларга унинг ажру савоби тўла-тўкис, ҳеч камайтирилмаган ҳолда берилади.\nБу оятда Аллоҳ таолога важҳ (юз) сифатининг У субҳанаҳу ва таолонинг Ўзига лойиқ бўлган тарзда исботи бордир.\n273. Садақаларингизни Аллоҳ йўлида жиҳод қилиш билан банд бўлиб, ризқ талабида (тижорат учун) сафар қилишга имкони бўлмаётган камбағал мусулмонларга беринглар. Сўранишдан ўзларини пок тутишлари сабабли билмаган кишилар уларни садақага муҳтож эмас деб гумон қилишади. Сиз уларни белгиларидан ва улардаги эҳтиёж-мандлик асарларидан таниб оласиз. Улар одамлардан умуман сўранмайдилар. Мажбур бўлиб сўраганда ҳам, тиланиб туриб олмайдилар. Аллоҳ йўлида неки бир пул-молни инфоқ қилсангиз, ундан ҳеч бири Аллоҳга махфий қолмайди, У қиёмат куни унинг тўла-тўкис мукофотини беради.\n274. Аллоҳнинг розилигини истаб, молларини кечаю кундуз, махфию ошкор инфоқ қиладиган кишилар учун Роббилари ҳузурида ажрлар бордир, уларга ўзлари юзланажак охират ишларида ҳеч бир хавфу хатар йўқ, қўлларидан кетган дунё ишларига ғамгин ҳам бўлмайдилар.\nБу доно илоҳий қонун-қоида Исломнинг инфоқ-эҳсон борасидаги йўли бўлиб, унда фақир-мискинларнинг иззат-ҳурматлари сақланиб қолгани ҳолда эҳтиёжларини қоплаш, бойларнинг молларини поклаш, зўрлик ва мажбурлашсиз, фақат Аллоҳ розилигини истаб, яхшилик ва тақво устида ўзаро ҳамкорликни вужудга келтириш бордир.\n275. Судхўрлик қиладиган кишилар охиратда қабрлари-дан худди жин урган мажнун кимсалардек турадилар. Сабаби, улар: «Байъ (савдо-содиқ) ҳам худди рибо (судхўрлик) билан бир хил, ҳар иккаласи ҳам ҳалол, иккаласи ҳам молнинг кўпайишига олиб келади», дейишди. Аллоҳ уларнинг сўзларини инкор қилди ва байъни ҳалол, рибони эса ҳаром қилганини, чунки байъ ва олди-соттида шахс ва жамоатлар учун ўзаро манфаатлар, рибода эса молга ноҳақ эга бўлиш, зое қилиш ва ҳалокат борлигини баён қилди. Кимга Аллоҳнинг рибодан қайтарган қайтариғи етгач, ундан тийилса, рибонинг ҳаром қилингани ҳақидаги ҳукм етишидан олдинги қилгани унинг ўзига, бунда унга гуноҳ йўқ ва келгусида иши Аллоҳга ҳавола. Агар тавбасида давомий бўлса, Аллоҳ муҳсин (яхшилик қилувчи) кишиларнинг ажрларини зое қилмайди. Ким рибонинг ҳаромлигини билганидан кейин ҳам яна унга қайтса ва у билан шуғулланса, ундай кимса жазога ҳақли бўлибди ва унинг зиёнига ҳужжат барпо бўлибди. Шунинг учун Аллоҳ субҳанаҳу ва таоло: «Ана ўшалар абадул-абад дўзахни лозим тутадилар, ундан ҳеч қачон чиқарилмайдилар», деди.\n276. Аллоҳ судхўрликни (фойдасини) буткул кетказади, судхўрнинг молининг баракасини ўчиради ва ундан фойдалантирмайди. Садақаларни эса ундириб-ўстириб, кўпайтиради, садақа қилувчиларнинг ажру савобларини зиёда қилади ва молларига барака беради. Аллоҳ куфрида маҳкам турувчи, судхўрликни ҳалол сановчи, гуноҳу маъсиятга ва ҳаромга муккасидан кетувчи ҳеч бир кишини ёқтирмайди.\n277. Аллоҳ ва Расулини тасдиқлаб, яхши амалларни қилган, намозни Аллоҳ ва Расули буюргандек адо этган ва молларининг закотини чиқарган кишилар учун хос ва улуғ ажру савоблар Роббилари ва ризқ берувчилари ҳузурида собитдир. Уларга ўзлари юзланажак охират ишларида ҳеч бир хавфу хатар йўқдир, қўлларидан кетган дунё ишларига ғамгин ҳам бўлмайдилар.\n278. Эй Аллоҳга иймон келтирган ва Унинг пайғам-барига эргашган кишилар, Аллоҳдан қўрқинг ва агар сўзу амалда ҳақиқий мўмин бўлсангиз, судхўрлик (рибо) ҳаром бўлишидан илгари дастмоянгиз устида қолиб кетган рибо сарқитларини тарк қилинг ва уни талаб қилманг!\n279. Агар Аллоҳ қайтарган нарсадан тийилмасангиз, Аллоҳ ва Расулидан бўлган урушга (кирганингизга) аниқ ишонаверинг! Агар Роббингиз томонга қайтсангиз ва судхўрликни тарк қилсангиз, қарзга берган сармоянгизнинг ўзини, қўшимча фоизсиз қайтариб олишингиз мумкин, сармояга қўшимча фоиз қўшиб олиш билан бировга зулм ҳам қилмайсиз, қарздорлар ҳам сармоянгизни камайтириб бериш билан сизларга зулм қилмайди.\n280. Агар қарздор қарзни тўлашга қодир бўлмаса, то Аллоҳ унга мол ато этиб, қарзини тўлашга имконли бўлгунича кутинглар. Агар сармоянинг ҳаммасидан ёки бир қисмидан воз кечиб, қарзни кечиб юборсангиз, бу ўзингиз учун афзалдир, дунёю охиратда ўзингиз учун яхшидир, агар билсангиз!\n281. Эй одамлар, Аллоҳга қайтариладиган кундан қўрқинг, у кун қиёмат куни бўлиб, унда Аллоҳга рўбарў қилинасиз, У сизларни ҳисоб-китобга тортади ва ҳеч кимга зулм қилинмаган ҳолда ҳар бир кишига ўзи қилган яхши ё ёмон амалига муносиб жазою мукофот беради.\n282. Эй Аллоҳга иймон келтирган ва Унинг пайғамбари Муҳаммад соллаллоҳу алайҳи ва салламга эргашган кишилар, маълум муддатга қарз олди-берди қилсангиз, ёзиб қўйингки, бу билан молни асраган ва низонинг олдини олган бўласиз. Ораларингизда бир омонатли ва адолатли киши котиблик қилсин ва Аллоҳ ёзишни билдириб қўйган киши котиблик қилишдан бош тортмасин. Қарздор ўз зиммасидаги қарзни айтиб ёздирсин, Робби ҳузуридаги жавобгарликдан қўрқсин ва қарзидан бирон нарсани камайтириб айтмасин! Агар қарздор ўта исрофгарлиги туфайли молни тасарруф қилиши тақиқлаб қўйилган киши бўлса, ёки гўдак ё мажнун бўлса, ёхуд соқовлик ё яхши гапира олмаслик туфайли айтиб ёздиришга қодир бўлмаса, унинг ишини бошқарувчи киши унинг ўрнига айтиб ёздирсин. Адолат аҳлидан бўлган иккита оқил ва болиғ мусулмон эр кишини гувоҳликка чақиринглар! Агар икки эр киши топилмаса, гувоҳлигига ўзингиз рози бўладиган бир эркак ва икки аёл кишини гувоҳ қилингки, икки аёлдан бири унутса, иккинчиси эслатиб қўяди. Гувоҳликка чорланган кишилар ижобат қилишдан бош тортмасинлар ва ўзлари у учун чорланган вазифани адо этсинлар! Озми, кўпми, маълум муддати келгунича ёзиб қўйишдан эринманглар! Шу нарса Аллоҳнинг шариати ва динида энг адолатли ишдир, гувоҳликни мукаммал адо этишга энг катта ёрдамчидир, қарзнинг тури, миқдори ва муҳлати борасидаги шак-шубҳани бартараф этишнинг энг яқин йўлидир. Энди агар масала молни олиб, пули ўша заҳоти бериладиган нақд олди-сотти масаласи бўлса, ёзишга ҳожат йўқ. Бироқ, низо ва келишмовчиликнинг олдини олиш учун бунда ҳам гувоҳ келтириш яхшидир. Гувоҳ гувоҳликни тўғри адо этиши ва котиб Аллоҳ буюрганидек ёзиши вожибдир. Ҳақдор ҳам, қарздор ҳам гувоҳ ва котибларга бирон-бир зарар етказиши жоиз эмас. Шунингдек, гувоҳлар ва котиблар ҳам уларнинг гувоҳлиги ва котиблигига муҳтож бўлган кишиларга зиён етказишлари жоиз бўлмайди. Агар ушбу қайтарилган ишни қилсангиз, бу Аллоҳнинг тоатидан чиқиш бўлиб, бунинг оқибати ўз зиёнингизга бўлади. Буюрган ва қайтарган ишларининг барчасида Аллоҳдан қўрқинглар! Аллоҳ сизларга дунёю охиратингизни ислоҳ қилувчи жамики нарсаларни таълим беради. Аллоҳ барча нарсани билувчи Зот, ҳеч бир ишингиз Унга махфий қолмайди, У қиёмат куни сизларга барча қилган ишларингиз жазою мукофотини беради.\n283. Агар сафарда бўлсангиз ва сизларга котиблик қиладиган киши тополмасангиз, ҳақ эгасига то қарздор қарзни қайтаргунича қарз эвазига гаров бўлиб турадиган бирон нарсани беринг. Агар бир-бирингизга ишонсангиз, ёзиб қўйиш, гувоҳлар келтириш ва гаров қўйишни тарк қилишнинг зарари йўқ. Қарз эса қарздор зиммасида омонат бўлиб қолади, омонатни адо этиш, Роббидан тақво қилиб, ҳақдорнинг ҳаққига хиёнат қилмаслик унга вожибдир. Агар қарздор қарзидан тонса ва гувоҳ бўлган киши ҳозир бўлса, у гувоҳлигини эълон қилиши лозим. Ким гувоҳликни яширса, у хиёнаткор ва бузуқ қалб эгасидир. Аллоҳ махфий сирларнида билувчи Зотдир, У барча ишларингиздан хабардордир, қиёмат куни сизларни ўша билан ҳисоб-китоб қилади.\n284. Осмонлару ердаги ва улар ўртасидаги барча нарса Аллоҳнинг мулкидир, У уларнинг эгаси, бошқарувчиси, улардан хабардор, ҳеч бир нарса Унга махфий эмас. Дилингиздаги нарсани хоҳ ошкор қилинг, хоҳ яширинг, Аллоҳ албатта уни билади ва сизларни ўша нарса билан ҳисоб-китоб қилади, истаган кишисини афв қилиб, истаганини азоблайди. Аллоҳ барча нарсага қодир Зотдир.\nКейин Аллоҳ таоло мусулмонларни икром қилиб, қалб кечинмалари ва кўнгилдан ўтган нарсаларни, модомики, сўз ё амалда кўринмаса, афв қилди. Бу Расулуллоҳ соллал-лоҳу алайҳи ва салламнинг ҳадисларида келган.\n285. Аллоҳнинг пайғамбари Муҳаммад соллаллоҳу алайҳи ва саллам ўзига Роббидан ваҳий қилинган нарсалар-га иймон келтирди ва тасдиқлади. Мўминлар ҳам Қуръони Азимни тасдиқ этиб, унга амал қилдилар. Ҳар бир мўмин Аллоҳни улуғлик ва комиллик сифатларига эга Роб ва Маъбуд сифатида тасдиқлади, Аллоҳнинг улуғ фаришта-лари борлигига, У китоблар туширган эканига ва халқла-рига элчилар қилиб пайғамбарлар юборганига ишонди. Биз мўминлар у пайғамбарларнинг баъзиларига иймон келти-риб, баъзиларини инкор этиб қўймаймиз, балки ҳаммала-рига бирдек иймон келтирамиз. Пайғамбар ва мўминлар: «Эй Роббимиз, Сен ваҳий қилган нарсаларни эшитдик ва барчасига итоат қилдик, ўз фазли марҳаматинг билан гуноҳларимизни мағфират қилишингни умид қиламиз, Сен бизларни Ўзинг инъом этган нарсалар воситасида тарбият этдинг, оқибатимиз ва қайтишимиз ҳам Сенгадир», деди-лар.\n286. Аллоҳнинг дини машаққатсиз, қулай-енгилдир. У бандаларидан кучлари етмайдиган ишларни талаб қилмай-ди. Ким яхшилик қилса, яхши мукофотга эришади, ким ёмонлик қилса, жазосини тортади. Эй Роббимиз, бизларга фарз қилганинг ишлардан бирортасини унутсак ёки Сен қайтарган ишлардан бирортасини қилиб қўйиб, хатога йўл қўйсак, бизларни азобламагин. Эй Роббимиз, бизлардан илгари ўтган осийларга уқубат ўлароқ юклаганинг оғир ишларни бизларга юкламагин. Эй Роббимиз, кучимиз етмайдиган мажбуриятларни ва бало-мусибатларни бизлар-га мажбурламагин. Гуноҳларимизни кечиргин, айбларимиз-ни яширгин, бизларга раҳм-шафқат қилгин. Сен ишлари-мизнинг Эгаси ва Бошқарувчисисан. Динингни инкор қилган, ягоналигингга шак келтирган, пайғамбаринг Муҳаммад соллаллоҳу алайҳи ва салламни ёлғончига чиқарган кимсалар устидан бизга нусрат ато этгин ва дунёю охиратда улар устига бизни ғолиб қилгин.\nТафсири Муяссар ( 03 ) Оли Имрон сурасининг тафсири\nОли Имрон сурасининг тафсири 3: (161 – 200-оятлар)\nЮнус сураси тафсири ( 05 ) 24 - 27 - оятлар


Қирғиз-ўзбек чегарасида чегарачилар ҳавога ўқ узишди\nҚирғистонлик чегарачилар Ўзбекистон билан чегарадаги контрабандачиларни тўхтатиш учун қурол иштатишга мажбур бўлишди.\nТОШКЕНТ, 14 ноя — Sputnik. Қирғистонлик чегарачилар Ўзбекистон билан чегарадаги контрабандачиларни тўхтатиш учун қурол иштатишга мажбур бўлишди. Бу ҳақда Sputnik Қирғизистон мамлакат миллий хавфсизлик давлат қўмитаси чегара хизматига таянган ҳолда хабар бермоқда.Маълум қилинишича, Акси туманининг Таза-Суу ҳудудида чегарачилар Ак-Добо қишлоғининг 50 нафарга яқин аҳолисини аниқлашган.Контрабандачилар чегарачиларнинг қорамол ўтказишни тўхтатиш тўғрисидаги талабларини эътиборсиз қолдиришган. Шунинг учун ҳарбийлар қуролдан фойдаланишга мажбур бўлиб, ҳавога уч марта ўқ узишган.Воқеа жойига Ала-Бука чегара отряди командири ва Акси тумани ИИБ ходимлари етиб келишган. Улар қонунбузарлар билан суҳбат ўтказишган, шундан сўнг аҳоли тарқалган.Кейинроқ худди шу ерда чегарачилар Ўзбекистон ҳудудига ўтказиш учун ўз машинасига 16 бош майда шохли қорамолни юклаган 27 ёшли қирғизистонликни қўлга олишган. Дастлабки ҳисоб-китобларга кўра, қорамол нархи 190 минг қирғиз сомини (24 млн сўм) ташкил этади.Ўзбекистон ва Қирғизистон чегара хизмати вакиллари контрабандага қарши курашишга оид тадбир ўтказишган. Ҳозир чегарадаги вазият барқарор.\n18:07 14.11.2021 (янгиланди: 18:08 14.11.2021)\nҚирғизистонлик ҳарбийлар қуролдан фойдаланишга мажбур бўлиб, ҳавога уч марта ўқ узишган.\nТОШКЕНТ, 14 ноя — Sputnik. Қирғистонлик чегарачилар Ўзбекистон билан чегарадаги контрабандачиларни тўхтатиш учун қурол иштатишга мажбур бўлишди. Бу ҳақда Sputnik Қирғизистон мамлакат миллий хавфсизлик давлат қўмитаси чегара хизматига таянган ҳолда хабар бермоқда.\nМаълум қилинишича, Акси туманининг Таза-Суу ҳудудида чегарачилар Ак-Добо қишлоғининг 50 нафарга яқин аҳолисини аниқлашган.\n“Улар майда шохли қорамолларни Ўзбекистон ҳудудига ноқонуний олиб ўтишга уринишган. Бу пайт чегарадош томонда контрабандачиларнинг шериклари подани кутиб туришган”, - дейилган хабарда.\nКонтрабандачилар чегарачиларнинг қорамол ўтказишни тўхтатиш тўғрисидаги талабларини эътиборсиз қолдиришган. Шунинг учун ҳарбийлар қуролдан фойдаланишга мажбур бўлиб, ҳавога уч марта ўқ узишган.\nВоқеа жойига Ала-Бука чегара отряди командири ва Акси тумани ИИБ ходимлари етиб келишган. Улар қонунбузарлар билан суҳбат ўтказишган, шундан сўнг аҳоли тарқалган.\nКейинроқ худди шу ерда чегарачилар Ўзбекистон ҳудудига ўтказиш учун ўз машинасига 16 бош майда шохли қорамолни юклаган 27 ёшли қирғизистонликни қўлга олишган. Дастлабки ҳисоб-китобларга кўра, қорамол нархи 190 минг қирғиз сомини (24 млн сўм) ташкил этади.\nЎзбекистон ва Қирғизистон чегара хизмати вакиллари контрабандага қарши курашишга оид тадбир ўтказишган. Ҳозир чегарадаги вазият барқарор.


«Эрингиз сизнинг хўжангиз эмас»: Лола Йўлдошева обуначиларига кескин жавоб қайтарди - 15 Апреля 2019 - Блог - WWW.SHERLAR.ORG - SMS SHERLAR, SEVGI SHERLARI, YANGI\nГлавная » 2019 » Апрель » 15 » «Эрингиз сизнинг хўжангиз эмас»: Лола Йўлдошева обуначиларига кескин жавоб қайтарди\n«Хайрли тонг! Қизлар, кечаги мулоқотимиздан кейин жуда хафа бўлиб кетдим. Саволларингизнинг ярмидан кўпи қайси мавзуда эканлигини биласизми? Эрим мени камситаётган бўлса нима қилиш керак? Эримни яхши кўрмасам, у ҳам менга бефарқ бўлса нима қилиш керак? Эрим менга қўл кўтарса нима қилиш керак? Эрим ўқишга ва ишлашга рухсат бермаса нима қилиш керак?\nАзизларим, бу каби муҳим мавзуларда маслаҳатлар бериш учун руҳшунос эмасман, Далай-лама ҳам эмасман, бироқ сизларнинг хабарларингизни ўқиш мен учун оғриқли.\nАллоҳ томонидан туҳфа қилинган Ягона ҳаётингизни қайси пайтгача ортга сурмоқчисиз? Ахир онангиз шу учун сизни асраб, бағрида ўстириб, кечалари нафас олишингизга қулоқ тутиб ухламай чиққанми? Сизнинг ҳаётингиз — бу инъом. Сиз эса уни ўзингизни камситишлари ва алдашларига йўл қўйиб сарфламоқдасиз.\nБу қурбонликлар кимга керак? Бизнинг тарбиямиз кўпчилигимизнинг тақдиримизга ёмон таъсир қилган. Бу хатоларни ҳеч бўлмаганда қизларингиз билан такрорламанг. Бахтли онаси улар учун ўрнак бўлсин. Эр — золим одам ёки диктатор эмас. Сизнинг хўжангиз ҳам эмас. Турмуш ўртоғингиз сизнинг дўстингиз, ҳамкорингиз, фарзандларингизни отаси, севимли ва энг яқин инсонингиз.\nСизнинг фикрлашингиз ёки ҳаётингизни ўзгартира олмайман. Ўзингизни қадрлаш фақат ўз қўлингизда ва ёлғиз ўзингиз қандай ҳаётга лойиқ эканлигингизни ҳал этасиз… Ортиқча гапириб юборган бўлсам, узр сўрайман… Сизни қучаман…», — деб ёзди хонанда саҳифасида.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 7 | Добавил: sherlarorg | Рейтинг: 0.0/0


Бағдод портлашларида 100дан зиёд киши нобуд бўлди\nБағдодда кетма-кет содир этилган портлашларда камида 127 киши нобуд бўлди, 400дан зиёд киши тан жароҳати олди.\nИроқ пойтахтидаги биринчи портлаш Дора туманида полиция патрул хизмати ёнида содир этилди. Орадан кўп ўтмай Бағдод марказида камида учта кучли портлаш содир этилди. Хабарларга кўра, ушбу портлашларда ҳукумат, жумладан, иккита вазирлик биноси нишонга олинган.\n-Мен ҳозир Меҳнат ва аҳолини ижтимоий ҳимоя қилиш вазирлиги биноси олдида турибман. Бу ерда камида бешта портлаш содир этилди. Энг кучлиси вазирлик биноси олдида содир этилди. Яна бир портлаш Ички ишлар вазирлиги биноси олдида рўй берди. Мен турган жойда портлашдан нобуд бўлганлар ва тан жароҳати олганлар бор. Тез ёрдам машиналари жароҳатланганларни шифохонага олиб кетмоқда,-деди Озодлик радиосининг Бағдоддаги мухбири.


ФИФА Инфантинони Алишер Усмонов хизматидан фойдаланганликда айблаган\n19:51 / 03.07.2017\nФИФА президенти Жанни Инфантино ўз вақтида россиялик бизнесмен Алишер Усмоновга тегишли бўлган самолётлардан фойдаланганликда айблаган.\nMail on Sunday нашри берган хабарга кўра, ФИФА раҳбари бу каби самолётлар хизматидан Милан ва Римга, Рим папаси билан учрашувга борганда фойдаланланган. «Бу Россия спортига Усмоновнинг бевосита алоқадорлигини келтириб чиқариб, манфаатдорлар ўртасида можарони юзага келтириши мумкин», деб ёзган манба.\nҚайд қилинишича, ФИФАнинг бир неча аъзолари Инфантинонинг бу ҳаракатидан норози бўлиб, ёзма равишда шикоят билан чиқишган. Гап шундаки, Инфантино ташкилотни шахсий самолётларда амалга оширадиган парвозлари ҳақида огоҳлантирмаган. Бу ФИФА қоидаларининг бузилишига сабаб бўлади. Аммо ФИФАнинг этика қўмитаси бу каби кўрсатиб ўтилган айбловлар бўйича аниқ фактларни топа олмаган.\nФИФАнинг этика бўйича қўмитаси прокурори Роберт Торреснинг қайд этишича, президент Рим папаси билан учрашиш учун учган самолёт Инфантинонинг дўсти Леон Семёненкога тегишли бўлиб, у бу самолётни икки йил муқаддам Усмоновдан сотиб олганди.\n«Семёненко ва Усмоновнинг алоқалари у қадар яқин эмас. Бу ҳаттоки, «манфаатлар тўқнашуви» сифатида ўрганилишга ҳам арзимайди», — дея қайд этиб ўтган Торрес.\n«Самолёт 2014 йилдан буён менга тегишли. Мен ва оилам Жанни Инфантино билан бир неча йиллардан буён дўстмиз. Мен унга Милан орқали Римга учишни таклиф қилдим, сабаби ўзим ҳам махсус кечада иштирок этиш учун учиб кетаётгандим. Кейин мен Римда қолдим, уни Женевага кузатиб қўйдим. Мен бу вазиятни тушунтириш учун ФИФА тергов қўмитасига камида икки соат кўрсатма бердим», — деган Семёненко.\nМазкур баёнотларга қарамасдан, нашр самолёт Инфантино ундан фойдаланган ойда бошқа хўжайин қўлига ўтганини бонг урмоқда. Лайнер Кайман ороллари давлатида рўйхатга олинган бўлиб, аслида унга ким эгалик қилиши аниқ эмас.\nФИФА мазкур ишни ёпганидан кейин, худди шу мазмундаги хат ташкилотга келиб тушган. ФИФА вакилларидан бирининг таъкидлашича, агар самолёт Усмоновга тегишли бўлган тақдирда ҳам, Инфантино бу ҳақда билмаган ва унга нисбатан ҳеч қандай шубҳа бўлиши мумкин эмас.\nАлишер Усмонов Жанни Инфантино


20 октябр 2020, Тошкент вақти: 14:37\nЎзбекистон Марказий банки ўз қарорини президент Мирзиёевнинг “Валюта сиёсатини либераллаштириш бўйича биринчи навбатдаги чора-тадбирлар тўғрисида”ги фармони ортидан қабул қилди ва миллий сўм қадрини қарийб икки бараварга девальвация қилди.\n"Марказий банкнинг курси, аввалгидек, ҳар душанба куни ўтган ҳафта давомида валюта биржасида ўтказилган савдоларда қайд этилган курсларнинг ўртача қиймати даражасида белгиланади ва Ўзбекистон Республикаси ҳудудида бухгалтерия ҳисоби, статистика ҳисоботи ҳамда бошқа ҳисобот мақсадлари учун, шунингдек Ўзбекистон Республикаси ҳудудида божхона ва бошқа мажбурий тўловларни ҳисоблаш учун ишлатилади.\nЧет эл валютасини сотиб олиш ва сотиш бўйича банклараро савдо сессиялари Ўзбекистон Республикаси валюта биржасида ҳар куни ўтказилиб, бунда валюта курси чет эл валютасига бўлган талаб ва таклифнинг жорий нисбати асосида аниқланади ҳамда валюта биржасининг сайтида эълон қилиб борилади"¸ дейилади Марказий банк 4 сентябрь куни эълон қилган расмий баëнотда.\n29 август куни 4210 сўм қилиб белгиланган бир АҚШ доллари курси 4 сенябрь кунги қарор билан 8100 сўмга¸ қарийб икки бараварга кўтарилди.\n5 сентябрдан бошлаб Ўзбекистон тижорат банклари Марказий банк белгилаган бу нархга ўз хизмат ҳақини қўшган ҳолда¸ АҚШ ва эркин муомаладаги хориж валюталари билан қисман эркин савдо қилишни бошлайди.\nБанк мулозимлари таъкидича¸ тижорат банкларининг олди-сотди қиладиган доллар нархи Марказий банк белгилаган курсдан 2 фоиздан ошмайди. Тахминларга кўра¸ 5 сентябрь куни тижорат банкларидаги курс 8260 сўм атрофида бўлади.\nИжтимоий тармоқларда тарқалган хабарларга кўра¸ “бугундан (4 сентябрдан ) бошлаб Марказий банк ва унинг вилоятлардаги бош бошқармалари барча ваколатли банкларнинг филиалларига аҳолидан бир кунда сотиб олиниши мумкин бўлган валютанинг энг кўп миқдоридан келиб чиқиб мадад пуллари етказиб беришни бошлади.\nМадад пуллари асосан 50 минг сўмлик банкноталардан иборат. Вилоятлардаги тижорат банклари филиаллари ўртача 2.5—3 млрд.сўм миқдоридаги мадад пуллари билан таъминланмоқда. Валютасини сотиш истагидаги барчага нақд пул етади”¸ дейилади Telegram хабарларидан бирида.\n12 август куни Марказий банк раиси Мамаризо Нурмуратов “тижорат банкларига жисмоний шахслардан нақд чет эл валютасини сотиб олиши учун Марказий банк томонидан мадад пуллари бериш тартиби тўғрисидаги низом”ни тасдиқлаган эди.\nЛотин тилидан бевосита таржимада «аҳамиятини туширмоқ»¸ «қимматини туширмоқ» деган луғавий маъно ташувчи девальвацияни Марказий банклар қачон¸ қайси мақсадларда¸ қандай ишлатишини Остонадаги Евроосиë иқтисодиëт университети доценти Сапарбой Жубаев тушунтиради:\n- Девальвация амалиëти ривожланаëтган¸ ўз иқтисодини тузатаëтган давлатларда қўлланилади. Девальвация у ëки бу давлатнинг Марказий банки ўз валютасининг сотиб олиш қобилиятини кескин камайтиради¸ деганидир.\nРивожланаëтган давлатлар¸ биринчидан¸ ўз ички бозорини сақлаб қолиш¸ валютанинг мамлакатдан чиқиб кетиши олдини олиш учун девальвацияга қўл уради. Иккинчидан девальвация¸ бюджет тушумларини кўпайтириш учун¸ учинчидан¸ ўз экспорт салоҳиятини ошириш учун қилинади¸ деди Марказий банк қарори кутилаëтган августнинг сўнгги кунларида Сапарбой Жубаев.\nЎзбекистон Марказий банки нега девальвацияга қўл урди?\nЎзбекистондаги Иқтисодий ривожланишга кўмак маркази директори¸ мустақил иқтисодчи Юлий Юсупов Марказий банкни девальвацияга мажбурлаëтган сабабларни тушунтиради:\n- Бугун ҳам Ўзбекистонда валюта алмаштириш¸ дейлик доллар алмаштиришнинг учта курси сақланиб турибди. Расмий курс (4200 сўм атрофида)¸ қора бозор (7700-8000 сўм атрофида)¸ ва банклар юдирик шахсларга сотишни бошлаган биржа курси (8500 сўм атрофида). Ана шу учта курсни бирлаштириш¸ унификация қилиш¸ эркин конвертация жорий қилиш керак. Бунинг учун Марказий банк расмий курсни девальвация қилиши керак. Бунинг икки йўли бор – секин-аста¸ ëки биттада. Ўзбекистон Марказий банкидагилар аввалига секин-аста девальвация қилиб кўрдилар. Сўнгги маълумотларга кўра¸ энди бирданига девальвацияга қарор қилишган. Марказий банк бугун 4200 сўм бўлиб турган курсини талаб ва таклифни нисбатан мувозанатда ушлайдиган нуқтада белгилайди. Уларда бу нисбатни ҳисоблаш учун маълумот етарли¸ деб ўйлайман. Бу жараëнда экспериментлар ҳам бўлади¸ албатта. Аввалига бир нархни “пайпаслаб” кўришади¸ кейин бошқа нархга ўтиш мумкин¸ дейди Озодлик билан 30 август кунги суҳбатда Юлий Юсупов.\nКескин девальвациядан кейин нарх-наво ҳам кескин ошиб кетадими?\nЮлий Юсупов¸ бир кечалик кескин девальвация оқибатида курслар бирлашса¸ бозордаги нарх-наво ҳам кескин ошиб кетиши ҳақидаги прогнозларга қўшилмаслигини айтади:\n- Доллар расмий курсига боғланган хизмат ва товарлар нархида¸ ўзгариш бўлади¸ бўлмайди эмас. Масалан¸ мобиль алоқа¸ интернет провайдерлари¸ айрим университетлардаги контракт пуллари расмий курсга боғланган. Агар бир доллар бугунги 4200 сўмдан¸ дейлик¸ 7000 сўмга чиқса¸ буларнинг сўмдаги нархи ҳам қарийб икки бараварга ошади. Лекин конкуренция ривожланса¸ буларнинг ҳаммаси секин-аста ўз нархини пасайтиришга ва умуман ўз тарифларини долларда белгилаш амалиëтидан воз кечишга мажбур бўлади.\nМен девальвациядан кейин асосий истеъмол товарлари нархи кескин ошиб кетади¸ деган ваҳималарга қўшилмайман. Сабаби оддий – уларнинг деярли ҳаммаси долларнинг расмий эмас¸ қора бозор нархига боғланган. Ҳатто айрим импортëрлар сўмни расмий курсда конвертация қилган бўлса-да¸ уни бозор нархида сотиб келган.\nËнилғи нархларининг ошишини кутиш мумкин. Лекин бунинг бош сабабини девальвациядан кўра¸ монополистлардан қидириш керак бўлади. Улар расмий ва қора бозор курси ўртасидаги фарқни аллақачон нархларга кўчирган бўлса ҳам¸ девлаьвацияни баҳона қилиб¸ нархларни оширишга уринадилар. Буларнинг нарх-навони кескин кўтаришига йўл қўймаслик¸энди ҳукуматнинг иши бўлади. Бевосита девлаьвация оқибатида нархи ошадиган хизмат ва товарлар сони Ўзбекистоннинг бугунги вазиятида жуда чекланган¸ деган эди 31 август кунги Озодлик билан суҳбатда Юсупов.


Дунёга машҳур блогерлар Тошкентда жам бўлди - zarnews.uz\nУнда дунёнинг 100 га яқин энг сара фикрлар етакчилари, инфлуэнсерлари, блогерлари, нуфузли шахслари, медиа-персоналари ва интернетдаги бошқа таниқли кишилар иштирок этмоқда. Шунингдек, тадбирга ҳукумат ва дипломатик корпус вакиллари ҳам ташриф буюришди.\nКонгрессни Ўзбекистон Республикаси Бош вазир ўринбосари Азиз Абдуҳакимов очиб берди:\n“Президент Шавкат Мирзиёевнинг олиб бораётган ислоҳотлари ва новаторлик ғоялари натижасида бугун Ўзбекистон дунёга юз тутмоқда. Хусусан, юртимизда миллий иқтисодиётнинг стратегик сектори сифатида белгиланган - туризм соҳасида амалга оширилаётган ислоҳотлар бунинг яққол далилидир”, - деди Бош вазир ўринбосари Азиз Абдуҳакимов.\nТадбирнинг расмий қисми тугаши билан инфлуэнсерлар Самарқанд, Бухоро ва Хива шаҳарларига саёҳатга бориб, ўз йўналишида ажойиб контентлар тайёрлашади ҳамда ижтимоий тармоқлардаги саҳифаларига жойлашади.\n“World Influencers Congress” Ўзбекистон Республикаси Туризмни ривожлантириш давлат қўмитаси, Маданият вазирлиги, Ташқи ишлар вазирлиги ҳамда Тошкент шаҳар, Самарқанд, Бухоро ва Хоразм вилоятлари ҳокимликлари томонидан ташкил этилмоқда.


Пингвинлардан тортиб II жаҳон урушигача – 25 апрель куни дунёда қандай байрамлар нишонланади? | Qalampir.uz\nПингвинлардан тортиб II жаҳон урушигача – 25 апрель куни дунёда қандай байрамлар нишонланади?\nБу қизиқ\t25 Апрель 14:29 1924\nЙилнинг ҳар бир кунида қайсидир давлатда қандайдир байрам нишонланади. Улар ичида миллий, тарихий ва ноанаънавий байрамлар ҳам бор. Бугун, 25 апрель куни Ер сайёрасида нималар нишонланади?\nУшбу кун Бутунжаҳон безгак касаллигига қарши кураш сифатида нишонланади. Бу сана безгакни самарали назорат қилиш бўйича глобал саъй-ҳаракатларни илгари суришга бағишланган. Ушбу касаллик Plasmodium деб номланган паразитдан келиб чиқади. У инфекцияланган чивин чақиши орқали юқади. Паразитлар жигарда кўпайиб, кейин қизил қон таначаларини зарарлайди.\nҲар йили 25 апрелда ДНКнинг халқаро куни дунёнинг турли мамлакатларида генетика соҳасидаги илмий ютуқларнинг аҳамияти эътироф этилган ҳолда нишонланади. Ушбу сана 1953 йил 25 апрелда “Nature” журналида олимлар Жеймс Ватсон, Фрэнсис Крик, Маурис Уилкинс ва Розалинд Франклин ДНК молекуласининг тузилишини ўрганиш натижаларини нашр этганлиги сабабли танланган.\n25 апрелда, шунингдек, дунё бўйлаб ветеринария ишларининг турли қирраларини ёритиш мақсадида 2000 йилда Бутунжаҳон ветеринария ассоциацияси томонидан ташкил этилган Халқаро ветеринария куни нишонланади.\nБундан ташқари, бу кунда Бутунжаҳон пингвинлар куни нишонланади. Ушбу сана одамларни сайёрамиздаги ҳайвонлар хилма-хиллигини сақлаш зарурияти тўғрисида эслашга чақиради. Айтганча, айнан мана шу кун пингвинлар тухумларни босиш учун кўчиб ўтиш даврига тўғри келади.\n25 апрель Италияда Иккинчи Жаҳон уруши даврида фашизм ва немис истилосидан озод қилинган кун. 1945 йилнинг айнан шу кунида диктатор Бенито Муссолини Миландан қочиб кетди ва мамлакатда янги - қуролли қаршилик ва демократия учун кураш даври бошланди.\nАвстралия, Янги Зеландия, Науру, Соломон ороллари, Тонга ва Ғарбий Самоада миллий байрам - АНЗАК куни (Австралия - Янги Зеландия армия корпуси куни) нишонланади. Бу кунда улар Биринчи ва Иккинчи Жаҳон Урушларида ва ҳарбий можароларда ҳалок бўлган фуқароларини эслашади.\n25 апрель куни бутун дунёда ноанаънавий тарзда Қизлар куни нишонланади. Бу байрам орқали жамиятнинг эътиборини ўсмир қизларнинг муаммоларига, шунингдек, психологик ва юридик ёрдам орқали ижтимоийлашув жараёнида уларни қўллаб-қувватлаш зарурлигига қаратилади.\n01 Июнь 08:05 36432\n02 Июнь 19:50 20560\n31 Май 15:42 20208\n31 Май 18:09 19832


Алишер Навоий ва Бобур мероси – беқиёс маънавий хазина - Уч илдиз\nby Тўлқин Эшбек · 13.02.2020\nБуюк аждодлар меросини теран нигоҳ ила ўрганган кишининг маънавий олами\nбой, тафаккури шунга яраша бўлади.\nТошкент шаҳар электр тармоқлари корхонаси акциядорлик жамиятида бўлиб ўтган “Алишер Навоий ва Бобур мероси – беқиё маънавий хазина” мавзуидаги маънавий-маърифий тадбир иштирокчилари шундай хулосага келдилар.\nТадбирда Мирзо Улуғбек номидаги Ўзбекистон Миллий университети Журналистика факультети кафедра мудири, Ўзбекистон Ёзувчилар уюшмаси аъзоси, “Дўстлик” ордени соҳиби, халқ депутатлари Олмазор туман Кенгаши депутати Тўлқин Эшбек буюк аждодимиз, шеърият мулкининг султони Мир Алишер Навоий таваллудининг 579 ҳамда Заҳириддин Муҳаммад Бобур таваллудининг 537 йиллиги ҳақида сўз юритар экан, аввало буюк аждодларимиз шоир ҳаёти ва ижоди ҳақида қисқача тўхталиб ўтди.\n– Қатор адабиётларда, дарсликларда баён этилганидек, Низомиддин Мир Алишер 1441 йилнинг 9 февралида Ҳиротда туғилганини яхши биламиз,– деди маърузачи.– Алишер Навоийнинг ота томондан бобоси Амир Темурнинг Умар Шайх исмли ўғли билан кўкалдош (эмикдош) бўлиб, кейинчалик Умар Шайх ва Шоҳруҳнинг хизматида бўлган. Отаси Ғиёсиддин Баҳодир эса Абулқосим Бобурнинг яқинларидан; мамлакатни идора этишда иштирок этган. Онаси Қобул амирзодаларидан Шайх Абусаид Чангнинг қизи. Алишер Навоийнинг болалиги Шоҳрух ҳукмронлигининг сўнгги йилларига тўғри келган. У темурийзодалар, хусусан бўлажак подшоҳ Ҳусайн Бойқаро билан бирга тарбияланган. 4 ёшида мактабга бориб, тез савод чиқариб, туркий ва форсий тилдаги шеърларни ўқиб, ёд ола бошлаган. Ўзбек тили билан бир қаторда форсий тилни ҳам мукаммал эгаллаган. 1447 йил 12 мартда мамлакат подшоҳи Шоҳрух вафот этгач, тахтга даъвогарлар орасида ўзаро кураш бошланади. Навоийлар оиласи ўз тинчлигини кўзлаб, Ироққа кўчишади. Таф шаҳрида Алишер машҳур «Зафарнома» тарихий асари муаллифи, шоир Шарафиддин Али Яздий билан учрашади. Бу учрашув болада ёрқин из қолдиради. Ғиёсиддин Баҳодир оиласи Ҳиротга, қарийб икки йил муддат ўтгач, қайтади. Абулқосим Бобур Ғиёсиддин Баҳодирни Сабзавор шаҳрига ҳоким қилиб тайинлади. Алишер Навоий Ҳиротда қолиб ўқишни давом эттирди. У шеъриятга ғоят қизиқди, Шарқ адабиётини қунт билан ўрганди. Оила муҳити болалигидаёқ унда адабиётга зўр ҳавас туғдирган эди. Тоғалари Мирсаид – Кобулий, Муҳаммад Али Ғарибий етук шоир эдилар. Алишер Навоийлар уйида шоирлар тез-тез тўпланишиб, мушоира қилишар, адабиёт ва санъат ҳақида суҳбатлашар эдилар.\nАлишер Навоий 13-14 ёшларида отаси ҳаётдан кўз юмади. Уни Абулқосим Бобур ўз тарбиясига олади, катта бадиий истеъдоди учун ғоят эъзозлайди. 1457 йилнинг баҳорида тўсатдан Абулқосим Бобур ҳам вафот этди. Хуросонни Мовароуннаҳр ҳукмдори Султон Абу Саид эгаллайди ва пойтахтни Самарқанддан Ҳиротга кўчиради. Ҳусайн Бойқаронинг тахтни эгаллаш йўлидаги биринчи рақиби – Абу Саид эди. Алишер Навоий оиласининг хоҳиш-рағбати Ҳусайн томонда бўлиб, бу аввало уларнинг оилавий яқинликлари билан изоҳланарди, бундан янги ҳукмдор ҳам яхши хабардор эди. Бу вақтда мамлакатда таниқли шоир бўлиб қолган Навоийни Абу Саид таъқиб қилиб, Ҳиротдан чиқариб юборади. 1469 йил бошларида Султон Абу Саид Қорабоғда ўз аскарлари томонидан ўлдирилади. Кўпдан буён шундай вазиятни кутиб юрган Ҳусайн Бойқаро зудлик билан келиб, Ҳирот тахтини эгаллайди. Алишер Навоий ҳам Ҳиротга келади.\nҲусайн Бойқаро 1472 йилнинг феврал ойида уни ўз саройининг бош вазири қилиб тайинлайди ва унга «Амири кабир» унвонини беради. Алишер Навоий янги лавозимда аввало бутун кучини мамлакатда тинчлик ва осойишталик ўрнатишга қаратди. Вақф ишларини тартибга солишга киришди. Шаҳарларда савдо-сотиқ, ҳунармандчиликни ривожлантиришга катта аҳамият беради. Алишер Навоий саъйи ҳаракати билан қишлоқларда деҳқончилик маданияти ўсиб боради. Шаҳарлар, хусусан Ҳирот кун сайин обод бўла бошлайди.\nАлишер Навоийнинг бой ва серқирра ижоди фақат ўзбек адабиётидагина эмас, балки жаҳон адабиётида ҳам салмоқли ўринга эга. Навоий лирик, эпик ва фалсафий асарлари билан XV аср адабиётида чуқур из қолдирди. Улуғ шоирнинг асарлари ҳаётлик давридаёқ Хитойдан тортиб Кичик Осиёгача етиб борди ва ҳозирда бутун дунё халқлари ҳам севиб ўқишмоқда.\n«Хамса» достони Навоий ижодининг дурдонаси саналади. Ўзбек тилида «Хамса» – беш достон яратиш мақсади ёшлигидан бўлган. Бу мақсадини 1483-85 йилларда амалга оширди. Асар ўзбек адабиёти шуҳратини оламга ёйиб, жаҳон адабиётининг дурдоналаридан бирига айланди. Яна унинг «Тарихи мулуки Ажам», «Ҳолоти Саййид Ҳасан Ардашер», «Рисолаи муаммо», «Мажолис ун-нафоис», «Муншаот», «Мезон ул-авзон», «Ҳолоти Паҳлавон Муҳаммад», «Насоим ул-муҳаббат», «Девони Фоний», «Лисон ут-тайр», «Муҳокамат ул-луғатайн», «Маҳбуб ул-қулуб», «Назм ул-жавоҳир», «Тарихи анбиё ва ҳукамо», «Сирож ул-муслимин», «Арбаин» каби бебаҳо асарларини ҳам асрлар оша аждодларимиз катта қизиқиш, зўр эҳтиром билан ўқиб-ўрганиб келганлар. Бу шоҳ асарлардан бугунги ва келгуси авлодлар ҳам баҳраманд бўлаверадилар.\nМаърузачи Ўзбекистон истиқлолга эришиш арафасидаёқ мамлакатимизда 1991 йил – “Алишер Навоий йили” деб эълон қилиниши замирида оламча маъно мужассам бўлганини изоҳлаб берди.\nСуҳбат давомида маърузачи атоқли адиб Ойбекнинг “Навоий” ва Пиримқул Қодировнинг “Юлдузли тунлар” (“Бобур”) романларини теран нигоҳ билан ўқишни тавсия этар экан, яна бир буюк аждодимиз Заҳириддин Муҳаммад Бобур ҳаёти ва ижоди ҳақида ҳам сўз юритди.\nМаълумки, Жаҳон тамаддуни ривожига ўз ҳиссасини қўшган Заҳириддин Муҳаммад Бобур 1483 йил Фарғона водийсининг Андижон вилоятида таваллуд топган. Унинг отаси Умар Шайх Мирзо темурийлар сулоласига мансуб бўлиб, Абу Саид Мирзонинг ўғилларидан бири, Фарғона ҳукмдори эди. Болалик даври темурийлар давридаги ички сиёсий низолар авж олган даврга тўғри келган бўлса-да, у ўзида ватанпарварлик, инсонпарварлик, адолатлилик каби бир қанча ижобий ҳислатларни намоён эта олди.\nСоҳибқирон Амир Темур авлодлари ичида Фарғона водийси аҳлининг жуда кўп фазилатларини ўзида мужассам этган шахс буюк, аждодларимиздан бири Заҳиридин Муҳаммад Бобур ҳаёти ва ижоди қарийб 5 асрдан буён катта қизиқиш билан ўрганилиб келинмоқда. Бу эса, унинг асарлари жамият ҳаётида нақадар муҳим аҳамиятга эга эканини билдиради.\nМустақиллик йилларида ота боболаримизнинг маънавий меросини ўрганиш учун барча шарт-шароит яратилди.\nУлкан истеъдод соҳиби бўлган адиб Пиримқул Қодировнинг ўз ибораси билан айтганда “тарихни телескоп билан кузатиб”, Бобур замонасини кўзи билан кўргандек тасвирлаганди. Романни мутолаа қилган ўқувчи кўз олдида буюк аждодимиз Мирзо Бобур ва замондошлари сиймоси яққол намоён бўлади. Ёзувчи мазкур романи орқали Бобурни бутун бўйи-басти билан қайта гавдалантириб берган.\nЮртимизда ҳали мустабид тузум ҳукм сураётганига қарамай Президентимиз Ислом Каримов тарихий ҳақиқатларни тиклашга киришгани жуда улуғвор ишларнинг бошланиши эди. 1989 йилда “Бобурнома” китоби 200000 нусхада чоп этилган бўлса, 1990 йил октябрь ойида бу шоҳ асар яратилганлигининг 460 йиллиги нишонланиши бизга руҳий қувват бахш этди. “Аввало, улуғ ватандошимиз Заҳириддин Муҳаммад Бобурнинг шоҳ асари бўлмиш “Бобурнома” ёзилганлигининг 460 йиллигини кенг нишонлаётганимиздан хурсандмиз,– деган эдилар Юртбошимиз.– Бу байрам айни пайтда Шарқ халқлари тарихи ва адабиётига беқиёс ҳурмат ва муҳаббатни ифода этади”. Ўша куни кечқурун Алишер Навоий номидаги Давлат академик опера ва балет катта театрида “Бобурнома”нинг 460 йиллигига бағишлаб ўтказилган тантанали кеча тарихий ҳақиқатнинг том маънода тикланаётгани ифодаси эди. “Бобурнома”даги табиат тасвирлари, Марказий Осиё, Афғонистон ва Ҳиндистон халқларининг тарихига оид нодир кузатишлар, тилга, динга, ҳуқуқшуносликка, санъат ва адабиётга оид тадқиқотлар Бобур Мирзонинг қомусий билимлар эгаси бўлганини кўрсатади. Демоқчиманки, бугунги ва келгуси авлодлар ҳам бу буюк маънавий меросни теран ўрганиб боришлари уларни албатта маънан юксакликка олиб чиқаверди.\nМаърузачи, ўзбек адабий тилининг асосчиси Алишер Навоий ва Бобур Мирзо асарларида ҳар бир сўз мазмун-моҳиятига қанчалик катта эътибор қаратилгани ҳақида ҳам сўз юритар экан, она тилимизни ҳамиша асраб-авайлаш лозимлигини алоҳида таъкидлади. Илло, бугунги кунда бирор сўзимизни нотўғри қўллашга беэътибор бўлмаслигимиз зарурлигини (ваҳоланки, айрим сўзлар хато ва нотўғри қўлланилаётганини) қатор мисоллар билан изоҳлаб берди.\nМаънавий-маърифий тадбир бадиий қисмида мазкур банк истеъдодли ёшлари томонидан саҳналаштирилган Алишер Навоий ва Гули сиймолари ҳамда улар ижро этишган ашъорлар барчада катта таассурот қолдирди.\nNext story Келажакнинг ойдин йўллари\nPrevious story Бебаҳо мерос


ЯХШИЛИК ҚИЛИШНИНГ ФАЗИЛАТИ\nАллох таоло биз инсонларга ато этган кўп гўзал фазилатларни бергандир. Ана шундай фазилат ҳар бир инсонда акс этганда эди, олам осуда, ҳамма бир-бирига меҳру-мурруватли бўларди. Бу хислат яхшилик қилиш хислатидир. Уламолар яхшилик қилишни иккига бўлишган. Мол ва амал билан яхшилик қилиш. Аллоҳ омонат қилиб берган молдан муҳтожларга ажратишлик саҳоватдир. Пайғамбаримиз алайҳиссалом саҳоватлик умматлари ҳакида бундай деганлар. “Саҳий Аллоҳ таолога яқиндир, жаннатга яқиндир, одамларга яқиндир”.\nЯхши сўз, очиқ юз, холис ёрдам кўрсатиш амал билан яхшилик қилишдир. Хадиси шарифда мархамат қилинади. “Яхши сўз садақадир, Биродаринг юзига табассум билан қарашинг садақадир” .\nДемак инсоннинг Аллоҳ таоло розилигини топиш ниятида қилган барча амаллари шубҳасиз ибодат бўлади. Шунинг учун мусулмонга яхшилик эшиклари доимо очик, у Аллоҳ таолони марҳамати билан бу эшиклардан хоҳлаганига кираверади.\nАбу Мусо (розияллоҳу анҳу)дан ривоят қилинган ҳадисда Пайғамбаримиз алайхиссалом марҳамат қиладилар: “Ҳар бир мусулмон садақа эҳсон қилмоғи лозим”. Саҳобалар сўрашди: “Аллоҳнинг расули! Агар садақа қилишга бирор нарса топа олмаса, нима қилади?". Пайғамбар алайхиссалом айтдилар: қўли билан меҳнат қилади, у ўзига фойда келтиради ва садақа қилади”. Улар сўрашди: “Аллоҳнинг расули! Агар бунга қодир бўлмасачи?”. Пайғамбар алайхиссалом дедилар. “Қийналган, муҳтож кишига ёрдам қилади”. Саҳобалар сўрашди: “Расулуллоҳ агар ёрдам қила олмасачи?”. Пайғамбар алайхиссалом жавоб бердилар: “Яхшиликка ёки ҳайриятга йўллайди”. Саҳобаи киром сўрашди: “Буни ҳам қила олмасачи?”. Пайғамбар алайхиссалом марҳамат қилдилар: “Ўзини ёмонликдан тияди, шу нарса ундан садақа бўлади”, дедилар.\nҲадисдан маълум бўладики мусулмон садақа эҳсон қилмоғи, яьни ўзи яшаётган жамият фаровонлиги ва саодати йўлида яхши ишларни кўп қилиш зарур. Шу билан биргаликда инсонларга хамда жамиятнинг тинчлиги, осудалигига раҳна соладиган ишлардан, йўллардан, сўзлардан ҳам ўзини сақламоғи лозим. Шундай қилиш билан садақа савобига эришар экан киши.\nКосонсой туманидаги “Бузрукхўжа”


Давлат бошлиғига асоссиз тӯҳматлар\nДушман тасдиқловчи айблаш фактини топаолмаса, душманлик касаллиги сабабли тӯҳматлар, бӯҳтонлар, хийбатлардан фойдаланади. Инсоният жамияти мураккаб ва қаҳрамонона босқичларни ӯз тарихидан ӯтказиб, бугунги кунда ривожланган, халқаро муносибатлар ва иктисодий, ижтимоий, сиёсий, маданий тараққиёт умумбашарий (глобал) кӯринишини олган жӯшқин вазиятда ҳаёт кечирмоқда.\nМана шундай қарама-қаршиликларга бой бӯлган тарихий даврда ҳар бир комил инсон, маърифатли одам, она юртининг ҳақиқий фарзанди софдилона хизмат қилиб ӯлканинг ҳар томонлама ривожланиши, ҳар кунлик ҳаётнинг такомиллашиву учун ӯзининг инсонона ватанпарвар ҳиссасини қушиб яшайди, бу ютуқлардан илҳом олади. Аммо миллат душмани одам тирноғи тагидан ҳам кир қидириб, бир илож қилиб Ватанимиз Раҳбарини ёмонлашга киришади бунга Камароб ва Назарайлоқ кӯмир конлари ҳақидаги бӯҳтонлар мисол бӯлаолади. Гӯё давлат бошлиғига яқин бӯлган оилалар ӯлкамиз шарқий минтақасида миллий бойликларни толон-тарож қилаяпти деб дод солмоқда. Баъзан ҳайрон қоласиз, ташаббускорлик ва бунёдкорлик маҳорати билан обод бӯлмаган минтақани ривожлантириб, давлат буютжетига фойда келтираётганларни илҳомлантириш ӯрнига «мошинник», «фирибгар», «ӯғри» деган терминлар билан атаймиз. Бу кӯрлик эмасми?\nБу масалада айрим халқаро ташкилотлар, шу жумладан ОБСЕ Тожикистонда яширин ва ошкоро терроризм ва экстремизни ҳар томонлама қувватлаб келмоқда ва бунга БМТ ҳам эътибор бермас экан. Аммо шундай маданиятли ва маърифатли даврда одамлар, айрим номига айтиладиган шахслар ҳам топиладики улар ӯз фаолиятида фақат яширин иқтисодиётдан, бӯғтонлик ҳаётидан фойдаланиб ҳаёт кечиради ва уларни одам деб аташ мумкин эмас, мумкин маҳлуқлар деб аташ мумкин, ҳатто маҳлуқ ҳам бундай ғайриинсоний амалларни бажармайди.\nИнсонийлик юзасидан таҳлил қилсак. Президентимиз, давлат мақомотлари раҳбарлари, аъзолари, ҳукуматимизнинг турли босқичдаги бошқарув мақоматлари, халқ вакиллари фарзандлари, авлодлари ҳам Тожикистон давлати фуқорасидирку. Нима ота-онаси турли давлат мақомотлари вазифаларида унумл эртадан кечгача ишласа, ӯлкамиз ривожида ҳиссасини қӯшса, фарзандлари. оилава авлодлари чет элга кӯчиб кетиши керакми? Бу таклиф номардликдир. Агар қонунбузарлик бӯлган бӯлса, назорат мақомотларига мурожиат қилиш зарур. Жаҳон матбуотида асоссиз фикрлар билан ӯз туғилган мамлакатини арманда қилиш билан машғул бӯлиш жуда пасткашлик, маданиятсизликдик.\nҚандайдир мағлуқшакл Муҳаммадиқболи Садриддин халқ хӯжалигининг турли соҳаларида унумли фаолият юритаётган Ватанимиз фуқаролари – Бег Сабур, Шамсулло Соҳибов, Ҳоҷи Обид, Мурод Хушвақтов, Ҳоҷи Шариф, Нуриддин Темиров, Аҳлиддин Иброҳимов ва бошқалар ҳақида паст-баланд, асоссиз сӯзлар билан тӯҳмат қилиб, улар фаолиятини қораламоқда. Наҳодки давлатимиз давлат, ҳуқуқ мақоматлари душманларимиз фикрича ҳеҷ нарсадан хабари бӯлмаса. Яъни улар ӯз жарчилиги билан бу мақомотлар фаолиятини ҳам пучга чиқармоқда. Биз бу тӯҳматчилар билан ҳисоблашмаймиз ва уларни кӯришга ҳам кӯзимиз йӯқ. Фақат энди уларни халқаро судга бериш керак. Чунки бу тӯҳматчилар ӯлкамиздан ташқарида чет эллик гумашталари ёрдамида бузғунчилик, террористик, экстремистик фаолиятини олиб бормоқда. Давлатимиз бошлиғи фаолиятига тӯҳматлар тартибсизликни ташкил этишга уринишдир. Аммо доно халқимиз улар чақириғига ишонмайди ва бунёдкорлик фаолияти билан машғулдир.


Салмони форсий неча йил яшаган?\n9 ой аввал 3215 siyrat.uz\nСавол: Салмони форсий розияллоҳу анҳу 250-350 йил яшаган экан, деб эшитдим. Шу гап ростми?\nЖавоб: Алҳамдулиллаҳ, вассолату вассаламу ала Расулиллаҳ, аммо баъд:\nБу эҳтимолдан жуда йироқ гап бўлиб, ҳижрий 250 йили вафот этган Аббос ибн Язид Баҳронийга нисбат берилган, яъни унинг номидан айтилган.\nИмом Заҳабий бошчилигидаги муҳаққиқ уламолар Баҳроний номидан қилинган ривоятнинг исноди йўқлиги туфайли ҳужжатга ярамаслигини ва буни тасдиқлайдиган бошқа бирорта ҳам ишончли далил йўқлигини айтишади.\nАгар ростдан ҳам Салмон розияллоҳу анҳу 250 йил яшаган бўлганларида эди, албатта, саҳобалардан бу ҳақда кўплаб ишончли ривоятлар келган бўларди.\nДарвоқе, Салмон розияллоҳу анҳунинг ҳаётини чуқур ўрганиб чиққан Имом Заҳабий сингари уламолар у кишининг 75-80 йил умр кўрганини таъкидлашган ва бунга қатор мисолларни келтиришган. Ана шу мисоллардан бири, Салмон розияллоҳу анҳу Мадинага қул қилиб олиб келтирилганида ва Пайғамбаримиз алайҳиссалом билан учрашишдан сал илгари хурмо дарахтлари учига бемалол чиқиб, тушиб меҳнат қилар эди... Валлоҳу аълам.\n(Манбалар: Заҳабий, «Сияру аъломин нубало», 1/555; «Фатово аш-шабакатил исломия», 8/5521).\nРоссияда Пайғамбаримизга бағишланган шеърият мусобақаси


12 нафар киши Ҳиндистондаги тропик бўрон қурбони бўлди\n13:32 / 30.05.2016\nҲиндистон шимолидаги Уттар-Прадеш штатидаги кучли тропик бўрон натижасида 12 нафар киши ҳалок бўлди, яна ўнлаб одамлар жароҳат олди. Бу ҳақда 30 май куни штат полицияси хабар берган.\nЎзи билан кучли жала ва момақалдироқ олиб келган бўрон бутун штат бўйлаб ёпирилди: натижада уйларнинг томи учиб кетди, дарахтлар қўпорилди, электр тармоқларига шикаст етди ҳамда водий ҳудудларидаги уйларни сув босди. Штат шарқида икки киши ҳалок бўлди. Марказий қисмида эса тўрт кишини чақмоқ уриб ўлдирди.\nҲуқуқ-тартибот органларининг таъкидлашича, қурбонлар сони кўпчиликни ташкил этиши мумкин. Миллий метеорология бошқармасининг хабар беришича, ёмғирлар Уттар-Прадешда 48 соат вақт мобайнида давом этади.


23 июнь, 2018, 09:35\nТеглар:Ўзбекистон | Сўғдиёна | Суперлига\nЖиззахнинг “Сўғдиёна” клуби ёзги йиғинини биринчилардан бўлиб бошлагани ҳақида аввал хабар бериб ўтгандик. Айни чоғда жамоа аъзолари Зоминда қизғин ҳозирлик кўрмоқдалар. Қолаверса, 18 июндан чемпионатимизда трансфер ойнаси ҳам очилди. Очиғини айтганда, ёзги тайёргарлик жараёнида катта ўзгариш айнан “Сўғдиёна” жамоасида юз бериши кутилмоқда. Айтиш керакки, бунинг учун жиззахликлар дастлабки қадамларни ташлаб бўлишган. Айниқса, таркибда жиддий ўзгаришлар бўлиши аниқ.\nБош мураббий Сергей Лушан жамоани қабул қилиб олганидан кейин ҳартугул натижалар бироз бўлса-да яхшиланди. Лекин шунга қарамай, “Сўғдиёна” ҳали кучли олтиликка кира олганича йўқ. Жамоанинг асосий вазифаси эса ўша олтиликдан жой олиш. Шу боис Лушан учун ҳам ёзги йиғин айни муддао эди. У аллақачон селекция ишларини бошлаб юборган. Хабарингиз бўлса, мавсум ўрталаридаёқ “Насаф”ни тарк этган жиззахлик футболчи Санжар Рашидов яна “Сўғдиёна”га қайтиб келганди. Ундан олдин эса Дониёр Одилов ва Жаҳонгир Абдумўминов жамоани тарк этишганди. Сергей Иванович эса имкон қадар таркибни ўзи истаган даражага келтиришга ҳаракат қилмоқда. Бунинг учун “Сўдиёна” раҳбарияти мураббийга барча шароитларни яратиб беряпти. Молиявий томондан эса муаммо йўқ ҳисоби. Шунинг учун таркибга тажрибали ўйинчиларнинг қўшилиши эҳтимоли юқори. Шуни ҳам айтиш жоизки, Лушан яқинда клубни тарк этадиган футболчиларнинг рўйхатини эълон қилди. Унда эса ҳаттоки жамоанинг етакчилари ҳам бор. Бунгача Акмал Холмуродов билан Азамат Исроилов “Сўғдиёна”ни тарк этишганди. Булардан ташқари, жамоа сардори Дилмурод Каримов ҳам энди ўзига бошқа жамоа қидирадиган бўлди. Ростини айтганда, унинг жиззахликлар жамоасидан кетиши бироз кутилмаган ҳолат бўлди. Ҳар холда мавсум бошида “Сўғдиёна”га келган футболчи қисқа фурсат ичида жамоанинг етакчисига айлана олганди. Шунингдек, чемпионат бошида яна бир таклиф қилинган ўйинчилардан бири Дониёр Ҳасанов ҳам “Сўғдиёна” лагерини тарк этди. У ҳам Лушаннинг режаларидан ўрин олмади. Эътиборлиси, Каримов ҳам, Ҳасанов ҳам марказий ярим ҳимоячилар ҳисобланишарди. Энди мураббий марказни бошқа ўйинчилар билан қурмоқчи. Улардан бири эса шубҳасиз Санжар Рашидов.\nУмуман айтганда, “Сўғдиёна” трансфер ойнасидан фаол фойдалаши маълум. Бу борада мураббий кўплаб ўйинчилар билан музокаралар олиб бормоқда. Ҳаттоки, жиззахликлар “Насаф” етакчилари – Славко Лукич, Азиз Ғаниев, Драган Черан каби футболчиларга ҳам оғиз солгани ҳақида хабарлар пайдо бўлганди. Шу билан бирга Жасур Ҳасановга ҳам таклиф билан чиқишганди. Аммо Ҳасанов билан боғлиқ масалада “Сўғдиёна” омадсизликка учради. Боиси Жасур “Сўғдиёна”ни эмас, балки ОКМКни танлашга қарор қилди. Юқорида жиззахликлар сафини ярим ҳимоячилар тарк этишгани ҳақида айтиб ўтгандик. Уларнинг ўрнини тўлдириш учун Санжар Рашидовдан ташқари шунингдек, Жавоҳир Соҳибов ҳам жамоа машғулотларга қўшилганини эътироф этиш жоиз. “Пахтакор” ва Ўзбекистон миллий терма жамоасидаги ўйинлари билан мухлисларга яхши таниш бўлган таянч ярим ҳимоячиси охирги пайтларда жароҳатга учрагани боис майдонда кўринмай қолганди. Айни пайтда у соғайиб яна фаолиятини бошлаш арафасида турибди. Ҳозирча у Лушан бошчилигидаги “Сўғдиёна”нинг йиғинларида иштирок этяпти.\nЯна бир гап: Сергей Лушан таркибни кучайтириш режасини легионерлар ёрдамида ҳам амалга оширмоқчи. Маълум бўлишича, бир қатор хорижлик ўйинчилар билан музокаралар олиб борилмоқда. Имкон қадар легионерлар лимитидан тўлиқ фойдаланишни режалаштиришган. Фикримизнинг исботи сифатида шуни айтишимиз мумкинки, “Машъал”ни тарк этган македониялик футболчи Жалил Асанига Сергей Лушан қизиқиш билдирган. Натижада ушбу ўйинчи “Сўғдиёна”дан тушган таклифга розилик билдирди ва айни пайтда жиззахликларнинг йиғинига қўшилган. Қолаверса, “Машъал”нинг яна бир ўйинчиси – ҳужумчи Ихтиёр Тошпўлатовга ҳам “Сўғдиёна” қизиқиш билан қарамоқда. Аслида ушбу футболчи учун “Сўғдиёна” бегона эмас. У бунгача ҳам мазкур жамоа шарафини ҳимоя қилганди. Бу йил эса “Машъал”га қайтиб келган. Аммо жиззахликлар Тошпўлатовни яна ўз сафларига қайтариш учун муборакликларга расман таклиф билан чиқишган. Ҳозирча “Машъал” бу таклифни ўйлаб кўряпти. Сергей Лушан эса ёзги селекция давомида деярли барча чизиқларни кучайтиришни мақсад қилган. Кўриниб турибдики, бунинг учун ушбу жамоада барча имконият мавжуд.\nЭътибор берган бўлсангиз, “Сўғдиёна”ни шу қисқа вақт ичида кучли жамоага айлантиришмоқчи. Албатта, бу бирданига юз берадиган иш эмас. Лекин раҳбарият имкон қадар имкониятлардан максимал даражада фойдаланиш йўлларини изламоқдалар. Шу боис яқин орада жиззахликлар таркибида яна бошқа тажрибалироқ ўйинчилар пайдо бўлса бундан сира ажабланманг. Ростини айтганда, олдинлари футболчилар “Сўғдиёна”да ўйнашни унчалик хоҳлашмасди. Ҳозир эса вазият ўзгарган. Керак бўлса ўйинчиларнинг ўзлари фаолитини Жиззахда давом эттириш истагида юрибдилар. Бу нимадан далолат? Энди “Сўғдиёна” жамоасининг ҳам қиёфаси ва имиджи ўзгариб бормоқда. Шуни алоҳида айтиш жоизки, ёзги йиғин давомида ушбу жамоа сафида яна эътиборга молик ўзгаришлар давом этади. Воқеалар ривожини эса биргаликда кузатиб борамиз.\nСуперлига. 11-турнинг икки ўйинида VAR тизими ишлайди\nФото Етакчиларсиз ўйнаган "шерлар" "бўрилар"ни юта олмади (фотогалерея)


Бўйи 90 см гача етадиган кўп йиллик ўт. Пояси ноаниқ йўл-йўл чизиқли, чалкаш тукли, юқори қисми эса момиқ тукли. Ёпирма барглари узун бандли, чўзиқ наштарсимон, кўпинча йирик, узунлиги 25–30 см, кенглиги 5–8 см, чармсимон, устки томони сийрак чалкаш тукли, яшил, пастки томони оқиш қалин тукли, патсимон бўлакли, четлари тикан тишли. Поянинг пастки қисмидаги барглари ёпирма баргларга ўхшаш, ўрта қисмидаги барглари бандсиз, энг юқоридаги барглари майда, маълум оралиқда жойлашган, бандсиз, четлари бўлинган, тиканли. Саватчалари кўп, кўп гулли, қисқа бандли. Тожи оч сарғиш, ўрама баргчаларидан узун. Уруғи тескари пирамидасимон, йирик, узунлиги 7 мм гача етади. Июль–август ойларида гуллаб, меваси август–сентябрда етилади.\nТошкент вилояти: Қоржонтов, Угом ва Писком тизмаларида тарқалган.\nТоғларнинг ўрта қисмидаги майда жинс тупроқли, шағалли ёнбағирларда ўсади.\nТабиатда якка-якка ҳолда, баъзан тўп бўлиб тарқалган.\nЎсимликларни пичанга ўриб олиш оқибатида камайиб бормоқда.


Очиқ дарс — «Умид» — ИДУМ\nМетка: Очиқ дарс\n«Умид» мактаб-интернати математика ва физика фани ўқитувчиси Туропов Фаррух 7«ж» синфда АКТ тадбиқ этган ҳолда ««Йиғиндининг квадрати. Айирманинг квадрати» номли очиқ дарс ўтди. Дарснинг асосий мақсади таълимий жиҳатдан ўқувчиларни алгебра фанига қизиқтириш, мавзу тўғрисида тушунча бериш, билим ва малакасини ошириш бўлса, тарбиявий томондан ўқувчиларни мустақилликка ўргатиш, эркин фикрлаш қобилиятини ривожлантиришга қаратилди.\n«Умид» мактаб-интернат биология фани ўқитувчиси Жахоналиева Марҳабо 5«д» синфда АКТ тадбиқ этган ҳолда «Шакли ўзгарган ер ости новдалар» номли очиқ дарс ўтди. Дарснинг асосий мақсади таълимий жиҳатдан ўқувчиларга шакли ўзгарган ер ости новдалари ҳақида тушунча бериш, пиёзбош, тугунак билан яқиндан танишиш, уларнинг табиатдаги инсонлар ҳаётидаги аҳамиятини ўрганиш ва шу йўналишда кўникмалар бериш бўлса, тарбиявий томондан ўқувчиларнинг […]\n«Умид» мактаб-интернати информатика ва ҳисоблаш техникаси асослари фани ўқитувчиси Шукуров Шаҳзод 8«д» синфда АКТ тадбиқ этган ҳолда «MS Excel да математик амаллар ва функцияларни қўллаш» номли очиқ дарс ўтди. Дарснинг асосий мақсади таълимий жиҳатдан ўқувчиларга Excel электрон жадвали ва унинг имкониятлари, математик ва мантиқий функциялар ҳақида билим ва кўникмалар бериш бўлса, тарбиявий томондан ўқувчиларга тартиб-интизомга […]


Виталий Мутко: ЖЧ-2018 бюджети 1 млрд еврони ташкил қилади\n19:00 / 18.09.2015\nРоссия спорт вазири ва «Россия-2018» ташкилий қўмитаси раҳбари Виталий Мутко 2018 йилда бўлиб ўтадиган футбол бўйича жаҳон чемпионати бюджети 1 млрд. еврони ташкил қилишини маълум қилди. Бу ҳақда «Чемпионат.соm» интернет-нашри хабар тарқатди.\n«Жаҳон чемпионатининг операцион бюджети тахминан 1 млрд еврони ташкил қилади. Буларнинг 90 фоизи ФИФА томонидан қопланади. Буни Олимпиада билан солиштириб бўлмайди. Улар бутунлай бошқа-бошқа мусобақа», — дея таъкидлади Мутко.


Самокатда учишнинг бола соғлиғи учун фойдалари\nСамокат — бу нафақат вақтни чоғ ўтказиш ва яхши кайфият гарови, балки фойдали транспорт воситаси ҳамдир. Самокатда доимий равишда учиш болаларга икки ёшдан бошлаб фойда келтиради.\nБоланинг бўйи қанча бўлиши биринчи навбатда ирсиятга боғлиқ, лекин баъзи табиий йўллар билан боланинг бўйини баландроқ бўлишига эришиш мумкин.\nОдатда орттирилган оёқ-кафт нуқсонларини тузатса бўлади. Махсус реалибитацион чоралар касалликнинг оғир кўринишига ўтиб кетишига йўл қўймайди. Яссиоёқликдан қийналаётган болани йилида бир марта ортопед кўригига...\nБолани сув билан чиниқтириш қоидалари\nЭнг содда, лекин анча самарали чиниқтирувчи воситалардан бири. Болани сув билан чиниқтириш учун ҳар куни сув муолажаларини бажариш (ювинтириш, ишқалаб артиш, оёқларини ювиш ва ҳ.к.) керак.\nБоланинг ривожланишида мактабгача бўлган даври жуда муҳим ўрин эгаллайди. Бу даврда боланинг жисмоний, ахлоқий, психологик саломатлиги шаклланади ва ақлий ривожланиш қобилиятлари такомиллашади. Болани келажакда...\nБолалар кўзи учун 7 та қувноқ машқ\nБугунги кунда ўсмирларнинг ярмига яқини узоқни кўра олмасликдан азият чекади, миопия ташхиси эса олти ёшдан бошлаб қўйилмоқда. Кўз шифокорлари бу ҳолатни инсон кўзлари чекланган доирадаги фаолиятга, яъни телевизор...\nАэробика, шейпинг, рақс танининг эгувланчанлигини ва қайишқоқлигини таъминлайди. Ҳаракатларни нозиклаштириб, қоматни гўзаллаштиради. Айниқса, қизалоқлар учун фойдали. Буйрак хасталиклари безовта қилувчиларга...


ЎзА - Ўзбекистонда амалга оширилаётган ислоҳотлар халқаро ОАВ нигоҳида\n17.09.2018 12:44 Чоп этиш версияси\nЎзбекистонда амалга оширилаётган ислоҳотлар халқаро ОАВ нигоҳида\nПрезидентимиз Шавкат Мирзиёев бошчилигида мамлакатимизда ташқи ва ички сиёсатда кенг кўламли ўзгаришлар амалга оширилмоқда. Қўшни мамлакатлар билан дўстлик ва ишончга асосланган алоқалар мустаҳкамлангани, минтақада тинчликка эришиш орқали барқарор ривожланишни таъминлашга қаратилган Ўзбекистон ташаббуслари, мамлакат иқтисодиётини либераллаштиришга оид ислоҳотлар шулар жумласидан.\nБу, ўз навбатида, халқаро жамоатчилик томонидан муносиб эътироф этилмоқда, оммавий ахборот воситаларида юртимизда олиб борилаётган янгиланишлар ҳақида туркум материаллар чоп этилмоқда.\nАна шундай мақолалардан бири Буюк Британиянинг “The Guardian“ нашрида чоп этилди. Унда Орол денгизини қутқариш борасидаги мамлакатимиз ташаббуслари, Марказий Осиёда биринчи марта ташкил қилинган “Стихия” номли абстракт-электрон мусиқа фестивали ҳақида ҳикоя қилинади.\nМуаллиф мақолада Оролбўйи минтақасидаги вазият, инсониятнинг табиатга салбий таъсирини бартараф этиш мақсадида Ўзбекистон томонидан кўрилган қатор чора-тадбирлар ҳақида сўз юритади.\nҚачонлардир Ирландия ҳудудича катталикдаги Орол денгизи бугун улкан ҳалокат ёқасига келиб қолган. Ўтган йиллар давомида уни асраб қолиш ва тиклаш мақсадида сув тўғонлари, турли мулоқотлар ташкил қилинди. Бироқ мазкур интилишлар кутилган натижаларни бермади, дейди муаллиф.\nМақолада Президент Шавкат Мирзиёев ўз вазифасига киришгандан сўнг муаммога ечим топишда янгича ёндашувлар бошлангани тилга олинади.\nДунё афкор оммасининг ушбу муаммога эътиборини тортишдаги янгича ёндашув сифатида жорий йил 14-15 сентябрь кунлари БМТ Тараққиёт дастури кўмагида Қорақалпоғистон Республикаси Мўйноқ шаҳрида “Стихия” номли абстракт-электрон мусиқа фестивали ўтказилгани келтирилади.\n“Ўзбекистон – муқаддас қадамжолар ватани”\nМазкур сарлавҳа остидаги мақола BBC янгиликлари сайтида эълон қилинди.\nМақоладан муаллифнинг юртимиз бўйлаб саёҳати, инсоният тамаддунига ҳисса қўшган улуғ зотлар қолдирган бебаҳо маънавий меросдан олган улкан таассуротлари, ҳайрат тўла фикр-мулоҳазалари ўрин олган.\n“Марказий Осиёдаги аҳолиси энг кўп Ўзбекистон ўзининг тарихий ва Буюк ипак йўли чорраҳасида жойлашган Бухоро, Самарқанд шаҳарларида сақланиб қолган масжид ва мадрасалар, инсоният тамаддунидан сўзлайдиган меъморий обидалари билан маълум ва машҳур, – дейилади мақолада. – Бу Ўзбекистоннинг бутун дунёдан ташриф буюрувчи зиёратчилар учун иккинчи муқаддас диёрга айлантириши мумкин“.\nМазкур фикрлар тасдиғи сифатида Самарқандда Амир Темур, Мирзо Улуғбек, Қусам ибн Аббос мақбаралари борлиги, Бухоро эса авлиёлар юрти экани, шунингдек, мусулмонлар, яҳудию насронийлар учун бирдек муқаддас бўлган Дониёр пайғамбар қабри ҳам шу заминда экани қайд этилади.\nМақолада Ўзбекистонда ана шундай имкониятлардан самарали фойдаланиб, зиёрат туризмини оммалаштириш борасида амалга оширилаётган кенг кўламли ишларга юқори баҳо берилади.\nМақола сўнггида муқаддас қадамжоларни зиёрат қилиш яхши одатлиги, бу ҳам маданиятнинг бир қисми экани айтилади. Шунингдек, Ўзбекистон ҳозирда улкан ўзгаришлар бўсағасида деб алоҳида таъкидланади.


25 июнь, 2020, 22:05\nТеглар:Суперлига | Бахтиёр Ашурматов | ФК Қўқон-1912 | Сурхон\nАшурматов учрашувдан кейинги фикрларини билдирди.\nCoca Cola Суперлига 6-туридан ўрин олган "Қўқон-1912" ҳамда "Сурхон" жамоаларининг қарама-қаршилиги бўлиб ўтди. Беллашувдан кейин, қўқонликлар бош мураббийи Бахтиёр Ашурматов ўз фикрларини билдириб ўтди.\n- "Бугунги "Сурхон" билан бўлиб ўтган баҳсни мураббий сифатида жуда катта ҳис-ҳаяжон ва ҳавотирда кутган эдим.Чунки, рақибимизнинг таркибига эътибор берадиган бўлсак, жудаям малакали футболчилар Шавкат Саломов, Бубанья, Касьян, Станоевич, Ғофуров каби футболчилар бор эди. Бундай футболчиларни Ўзбекистоннинг айтайлик 12 та жамоаси ўз таркибида кўришни истайди. Шунинг учун беллашувдан олдин ҳавотир бор эди. Лекин жамоамиз бугунги баҳсда ўз ишончли ўйинлари билан ўз потециали юқори эканлигини кўрсатиб бера олишди ва муносиб беллашув кўрсатишди. Шу сабабли бугунги учрашув учун йигитларга ўз миннатдорчилигимни билдираман. Об-ҳаво иссиқ бўлишига қарамай, ўз уйимизда рақибга босим уюштиришга мажбур эдик, шунинг учун ўзларини кўрсатган футболчиларимиз билан фаҳрлансак арзийди ва бундан ташқари, йигитлар икки бўлим давомида жисмоний ҳолатлари ҳам яхши эканлигини кўрсатиб беришди. Умид қиламанки, кейинги баҳсларда ҳам шундай ишончли ўйинни сақлаб қоламиз.\nБиринчи бўлимдаги ўйинимиз оғир бўлаётганининг сабаби рақибимиз ҳам тартибли ўйин қилмоқда. Гол урганимиздан кейин, бизда бўш ҳудудлар юзага келмоқда ва биз қарши ҳужумларда яхши ҳаракат қилиб, рақиб дарвозаси олдида яна вазиятлар содир этмоқдамиз. Шу сабабли ҳам рақиб дарвозасини ишғол этгунимизча футболчиларимизда бўш ҳудудлар кам бўляпти ва босим ҳам мавжуд бўлиб турибди. Шунинг учун биз учрашувни икки қисмга бўлсак бўлади, голгача ва голдан кейин! Бугун ҳам тўп киритиб олганимиздан сўнг, ҳаракатларимиз осонлашди ва кўп вазиятлар ярата олдик. Биринчи бўлимдаги ўйинимзга алоҳида тўхталадиган бўлсам, мураббий сифатида қониқдим. Чунки, барибир тўп назорати бизда кўпроқ бўлди, ҳужумкор ўйин кўрсатишга ҳаракат қилдик ва ўйлашим бўйича, нисбатан ғалабага кўпроқ ҳақли эдик. Рақибимиз сафида Саломов ва бўйдор ҳимоячилар ўз ўйинлари билан майдонда ажралиб туришди, дастлабки бўлимда ҳужумчиларимизга имконият беришмади, лекин керакли голларни уриб, зафар қучишга эришдик. Ушбу ғалабадан мухлисларимиз ҳам хурсанд бўлишди, деб ўйлайман. Мухлисларнинг майдон тепасидан туриб, қўллаб-қувватлаб туришганлиги жуда ҳам чиройли бўлди ва улардан миннатдормиз.\nМузаффаров бугун ўйин қайдномасига киритилди, 15-30 дақиқагача яна имкониятимиз бўлганида, биз уни бемалол майдонга туширишимиз мумкин эди. 2:0 ҳисобида ғалаба қозонаётганлигимиз туфайли, биз бошқа футболчиларга имконият беришга қарор қилдик. Ўйлайманки, кейинги беллашувларгача тўлиқ ўз формасига кириб олади ва мавсум давомида жамоамизга фойдаси кўп тегади.\nАлбатта, биз ҳар бир баҳсдан олдин жамоамиз ва мураббийлар штаби билан биргаликда рақиб ўйинини ўрганамиз ва шунга қараб, тактика тузиб чиқиб, таркиб танлаймиз. Бугунги ғалабада ўз ҳиссасини қўшган мураббийлар штабига ва жамоага ишлаш имкониятини яратиб берган раҳбарийтамизга ўз миннатдорчилигимни билдириб ўтаман. Жамоамизнинг потенциали бор ва шу сабабли, раҳбарият ва мухлисларнинг ишончили оқлашимиз керак. Очиғини айтганда бугунги баҳсдан кейин, футболчиларимиз билан жуда ҳам фаҳрланиб кетдим. Чунки, яхшигина ҳавотир бор эди. Майдонда йигитларимиз кўп нарсага қодирлигини кўрсатиб беришди. Ўйлайманки, сафардаги учрашувлардаги ўйинимизни ҳам яхшилаб олсак, натижаларимизни яна-да яхшилаб оламиз," - деди Ашурматов\nРахмат сенга илохим ОМАД галаба учун рахмат Ашурматов


Арабий фожеалар, уммат мусибатлари...\nПонедельник, 20 Феврал 2017 03:46\nИккинланмай айтиш мумкин: ўтган аср 50-йилларида туғилган араблар онгли ҳаётининг ҳеч бир лаҳзасини хавотир ила ўтказиб келишмоқда. Зеро, 20 асрнинг қоқ яримидан буёғига араб дунёси айтишгагина осон бўлган синовларни бошдан кечирди, ҳамон кечирмоқда...\nВоқеаларга қисқа хронологик тарзда назар ташлайлик:\n1956 йилги Исроилнинг Мисрга босқини, 1967 йилги уруш оқибатида жуда кўп араб ерларини Исроил томонидан босиб олиниши...\n1973 йил. Бир томондан араб мамлакатлари коалицияси, бошқа томондан эс Исроил ўртасида бўлиб ўтган уруш...\n1982 йил. Исроилнинг Ливанга бостириб кириши, Байрут қамали ва Тал Ал-Заатардаги фаластинликларнинг йўқ қилиниши...\n1990 йилда Ироқнинг Кувайтга бостириб кириши натижасида араб бирлигининг дарз кетиши...\n2001 йил 11 сентябр фожеаси эса бутун араб дунёсини ларзага солди. Либия, Яман, Сурия ва Ироқда ҳамон давом этаётган “Араб баҳори” асоратлари...\nАрабларнинг иродасини охирги марта синаб кўриш Ғазо секторига бостириб кириш ва аҳолини аёвсиз бомбардимон қилиш бўлди. Ўзларининг аждодлари ҳам бир вақтлар оммавий қирғин ва холокост қурбони бўлган халқ бугунги аждодларининг бу қадар бешафқат бўлишини араблар не, дунё аҳли билмаган эдилар. Бундан ташқари турли хил АҚШ оммавий ахборот воситалари, жамоатчилик масалалари бўйича Америка-Исроил қўмитаси аъзолари, бир қатор ҳуқуқшунослар бу масаладан шунчаки кўзларини юмиб, бошқаларни ҳам ушбу фожианинг тўла кўламини кўришдан тўсишга ҳаракат қилишмоқда. Бироқ араб жамиятининг бугунги оғир ҳолатга тушиб қолишига унинг ўзи ҳам қисман айбдордир.\nСўнгги 40 йил ичида араб мамлакатларида қандай ҳодисалар рўй берди?\nИқтидор мустабид ҳукмдорлар қўлига ўтди. Улар мудофаа баҳонаси билан тинчлик ва ҳамжиҳатликда яшашни истаган аҳоли устидан ўз иқтидорини янада кўчайтириб олишди.\nАраб миллати бугунги барқарорсизлик, азоб ва зулмларга ташқи сабаблар туфайлигина дуч келганлари йўқ, тартибсизликларнинг аксари ичкаридаги сабаблар туфайли ҳам эди.\nАраб жамиятида маънавий бир дастурнинг ўзи йўқ эди. Шафқат ва ҳамдардлик ўрнини бераҳмлик, оқибатсизлик эгаллади. Мустабид ҳукмдорлар шахсий манфаатларидан келиб чиқиб фармонлар берар, халқи эса, уларни бажариши натижасида қонли жангларда иштирок этишар эди.\nАраб давлатлари ҳар бир аҳолисининг нафас олишигача назорат қилиб турадиган диктаторлар бошқарадиган ҳудудларга айланди. Бу мамлакатларнинг иқтисодий тизими бутунлай вайрон бўлди. Ҳалигача кўпчилик бу инқирознинг ҳалокатли эканини фаҳм қилганлари ҳам йўқ, шунинг учун ҳам улар эски тузумни бузишни ҳалигача истамаяптилар.\nШубҳасиз, мўътадиллик ва кўп маданиятли жамиятда ўз динларини сақлаган ҳолда тинч ва тотувликдаги ҳаёт ҳақида гапираётганлар ҳам бор, бироқ уларнинг соғлом фирклари борган сари эшитилмай қолмоқда.\nБир гуруҳ одамлар дин номи билан қотилликларга қўл уришди ва Исломга алоқаси бўлмаган қарашларни зўрлик билан омма эътиқодига сингдириш ҳаракатида бўлдилар.\nАраб жамияти кетма-кет фожиаларга гирифтор бўлиб бугунги кунда фалаж ҳолатига келган. Араб мамлакатлари ички урушлар ва мазҳаблараро курашларга ўралашиб қолди. Натижада ташқи душманлар қолиб бир-бирлари билан душманчилик ҳолатига тушиб қолдилар.\nИрқий ёки диний жиҳатдан таҳқир учун жиноий жавобгарлик кўзда тутилган қонунлар, таассуфки, қабул қилинмаган. Оқибатда, одамлар қалбидаги инсонийлик тобора сўниб бормоқда. Эътибор қаратган бўлсангиз, сиз-у биз, инсон қалби барҳам топаётган жараёнларнинг гувоҳи бўлмоқдамиз. Бинобарин, меҳр-оқибат тушунчаси инсон онги учун ётга айланиб, айнан шу сабаб, курраи заминда кўплаб мудҳиш муаммолар ҳукм сурмоқда. Яқинда бир журналист ўз мақоласида: «Араб дунёси ўз қалбини батамом йўқотиб қўйди», дея таъкидлаган эди.\nАраб жамиятида кечаётган қирпичоқ, хунрезлик ва бошқа мудҳиш манзараларнинг ҳар куни намойиш этилаётгани, можаролар ҳаддан ортиқ чўзилиб кетганини кўриб, ўша журналистнинг фикрига қўшилишдан бошқа чора қолмаяпти.\nIndianmuslimobserver мақоласи асосида\n« Муфтий Аляутдинов: Ҳижоб ва “иш”. Жамиятни маънавий чалғитувчи шайтонлар\tҚасос »\nКувайт ОАВ араб медиаси орасида илғор


Гейтс ва Цукерберг тоза энергия технологиялари билан шуғулланади\n14:38 / 30.11.2015\nЖаҳоннинг бир қанча йирик компаниялари ўз маблағи ва ҳаракатларини экологик тоза энергия манбалари технологияларини яратиш борасидаги ишланмалар йўлида бирлаштиришларини маълум қилди.\nУшбу мақсадда бирлашган тижоратчи ва бизнесменлар гуруҳ Breakthrough Energy Coalition номини олди. Иштирокчилар қаторида Facebook асосчиси Марк Цукерберг, Microsoft асосчиси Билл Гейтс, Amazon раҳбари Жефф Безос, Alibaba Group асосчиси Жек Ма, Virgin Group асосчиси Ричард Брэнсон бор.\nДастлабки босқичда гуруҳ ўз маблағларини электр ишлаб чиқариш, уни сақлаш, етказиш ва ишлаб чиқариш самарадорлигини оширишга сарфлайди. Кейинчалик улар инновацион ғояларни кенг бозорга олиб чиқа оладиган йирик инвесторларни жалб қилишни режалаштирмоқда.\nBreakthrough Energy Coalition гуруҳининг асосий мақсадларидан бири глобал исишни тўхтатиш ва энг камбағал давлатларни энергия билан таъминлашдир.


«Сурияда миллионларча кишиларнинг ҳаёти даҳшатга айланди — айниқса қамал ҳолатида яшаётган юз минглаб болаларнинг ҳаёти ачинарли аҳволда. Болалар ўлдирилмоқда ва майиб қилинмоқда. Улар мактабларга боришга ёки кўчада ўйнашга қўрқишади. Улар озиқ-овқат тансиқлиги ва тиббий ёрдамлар етишмаслиги шароитларида кун кечиришмоқда», — деган фонд раҳбари Энтони Лейк.\nЮНИСЕФ баҳоларига кўра, Ҳалабнинг ўзидагина 100 минг бола қамалда қолган. Хавфсизлик таъминланмагани туфайли болалар уйларнинг, мактабларнинг ва шифохоналарнинг ертўлаларида ўйнаб, ўқиб ва тиббий ёрдамларни олишга мажбур бўлмоқда.\nҚайд этилишича, Суриядаги қуролли можаролар бошланганига 6 йил тўлаётган маҳалда ЮНИСЕФ яна бир марта ҳарбий ҳаракатларни шаҳарларни қамал қилиш орқали давом эттиришни бас қилишга чақиради.\n20 ноябрь куни Ҳалабга ракета зарбаси берилиши оқибатида шаҳардаги мактаблардан бирининг 5 нафар ўқувчиси ҳалок бўлганди.\nҲалаб ЮНИСЕФ болалар